CELEX: 51998PC0059
Language: da
Date: 1998-02-12
Title: Forslag til Rådets forordning (EF) om indførelse af en endelig antidumpingtold på importen af visse typer fodtøj med overdel af læder eller plast med oprindelse i Den Kinesiske Folkerepublik, Indonesien og Thailand

KOMMISSIONEN FOR DE EUROPÆISKE FÆLLESSKABER
                                                    Bruxelles, den 12.02.1998
                                                    KOM(1998) 59 endelig udg.
                                                    98/ 0032 (ACC)
                                        Forslag til
                            RÅDETS FORORDNING (EF)
om indførelse af en endelig antidumpingtold på importen af visse typer fodtøj med
       overdel af læder eller plast med oprindelse i Den Kinesiske Folkerepublik,
                                  Indonesien og Thailand
                              (forelagt af Kommissionen)
 ---pagebreak---  ---pagebreak---                                     BEGRUNDELSE
 1.     Kommissionen offentliggjorde den 22. februar 1995 en meddelelse i De
        Europæiske Fællesskabers Tidende om indledning af en antidumpingprocedure
        vedrørende importen af visse typer fodtøj med overdel af læder eller plast med
        oprindelse i Den Kinesiske Folkerepublik, Indonesien og Thailand og iværksatte
        en undersøgelse.
2.      Der blev foretaget undersøgelser på stedet hos de eksporterende producenter,
        importørerne i Fællesskabet og EF-producenterne. Ifølge de første
        undersøgelsesresultater, som blev forelagt for Det Rådgivende Udvalg i
        september 1996, fandt der dumping sted med deraf følgende skadelige virkninger
        for den pågældende erhvervsgren i Fællesskabet. På grundlag af undersøgelsen,
        hvor der blev taget hensyn til alle involverede parters interesser, navnlig
       forhandlernes, konkluderedes det, at det var i Fællesskabets interesse at træffe
       foranstaltninger.
3.     Da der imidlertid ved Rådets forordning (EF) nr. 519/941 var indført kvantitative
       restriktioner på importen af visse typer fodtøj med oprindelse i Den Kinesiske
       Folkerepublik, herunder de typer, der er omfattet af den foreliggende procedure,
       og efter underretning af Det Rådgivende Udvalg, ansås det for påkrævet nærmere
       at undersøge virkningerne af kontingentet på den pågældende import.
4.     Af den supplerende undersøgelse fremgik det, at omend kontingentet i 1995 og
        1996 som forventet begrænsede de importerede mængder af den pågældende vare
       med oprindelse i Den Kinesiske Folkerepublik, kunne der ikke registreres nogen
       væsentlig udvikling i de dertil svarende importpriser. I betragtning af den
       vedvarende skadelige prispolitik konkluderedes det, at det var påkrævet at træffe
       foranstaltninger.
5.     Det foreslås at indføre foranstaltninger i form af en variabel told på grundlag af en
       mindstepris. De satser, der foreslås, svarer til skadestærsklerne, da disse var
       lavere end dumpingmargenerne. Mindsteprisen fastsættes til 5,7 ECU pr. par for
       de pågældende tre lande.
6.     Medfølgende forslag til Rådets forordning indeholder mere detaljerede
       oplysninger om de data, der ligger til grund for beregningerne af den foreslåede
       mindstepris.
7.     De interesserede parter underrettedes om de vigtigste kendsgerninger og
       betragtninger, på grundlag af hvilke Kommissionen måtte beslutte at foreslå
       Rådet, at der indføres antidumpingtold, og parterne fik lejlighed til at fremsætte
       bemærkninger hertil. Der blev i påkommende tilfælde taget hensyn til disse
       bemærkninger.
8.     Kommissionen foreslår derfor i overensstemmelse med artikel 9 i Rådets
       forordning (EF) nr. 384/96, at Rådet indfører endelige
       antidumpingforanstaltninger på importen af visse typer fodtøj med overdel af
       læder eller plast med oprindelse i Den Kinesiske Folkerepublik, Indonesien og
       Thailand.
1
    EFT L 67 af 10.3.1994, s. 89.
                                            4.
 ---pagebreak---                                              Forslag til
                          RÅDETS FORORDNING (EF) NR. .../98
                                               af...
  om indførelse af en endelig antidumpingtold på importen af visse typer fodtøj med
            overdel af læder eller plast med oprindelse i Den Kinesiske Folkerepublik,
                                         Indonesien og Thailand
 RÅDET FOR DEN EUROPÆISKE UNION HAR -
 under henvisning til traktaten om oprettelse af Det Europæiske Fællesskab,
 under henvisning til Rådets forordning (EF) nr. 384/96 af 22. december 1995 om
 beskyttelse mod dumpingimport fra lande, der ikke er medlemmer af Det Europæiske
 Fællesskab1, særlig artikel 9, stk. 4,
 under henvisning til forslag fra Kommissionen forelagt efter høring af Det Rådgivende
 Udvalg, og
 ud fra følgende betragtninger:
                                        A. PROCEDURE
(1)      Den 22. februar 1995 offentliggjorde Kommissionen en meddelelse i De
         Europæiske Fællesskabers Tidende2 om indledning af en antidumpingprocedure
         vedrørende importen til Fællesskabet af visse typer fodtøj med overdel af læder
         eller plast med oprindelse i Den Kinesiske Folkerepublik, Indonesien og Thailand
         og iværksatte en undersøgelse.
1
    EFT L 56 af 6.3.1996, s. 1. Forordningen ændredes ved forordning (EF) nr. 2331/96 (EFT L 317 af
    6.12.1996, s. 1).
2
    EFT C 45 af 22.2.1995, s. 2.
                                                   ^ .
 ---pagebreak--- (2) Proceduren indledtes på grundlag af en klage, som European Confederation of the
    Footwear Industry (CEC) indgav på vegne af de nationale
    erhvervssammenslutninger inden for fodtøjsindustrien, hvis klagende medlemmer
    (i alt 188) tegnede sig for en betydelig del (53%) af produktionen i Fællesskabet
    af fodtøj omfattet af denne undersøgelse. Klagen indeholdt beviser for, at der
    fandt dumping sted af den pågældende vare og forvoldtes væsentlig skade som
    følge heraf, hvilket ansås for tilstrækkeligt til at begrunde indledningen af en
    procedure.
(3) Kommissionen underrettede officielt de eksportører og importører, som den
    vidste var berørt af proceduren, og disses repræsentative sammenslutninger samt
    repræsentanterne for de involverede eksportlande om indledningen af proceduren.
    Alle direkte berørte parter fik lejlighed til at tilkendegive deres synspunkter
    skriftligt og til at anmode om at blive hørt inden for den frist, der er anført i
    nævnte meddelse om indledningen af proceduren.
(4) Myndighederne i de pågældende eksportlande og en række eksportører,
    importører i Fællesskabet, disses repræsentative sammenslutninger og
    erhvervssammenslutninger tilkendegav deres synspunkter skriftligt. Alle parter,
    der anmodede herom, indrømmedes en høring.
 ---pagebreak--- (5)      I betragtning af det store antal EF-producenter, der var parter i klagen, og i
        overensstemmelse med artikel 17 i Rådets forordning (EF) nr. 384/963 (i det
         følgende benævnt "grundforordningen"), ansås det for påkrævet at begrænse
         undersøgelsen til at omfatte så mange af disse producenter, som med rimelighed
         kunne undersøges inden for den til rådighed værende tid. De spørgeskemaer, der
         benyttedes til at indhente oplysninger med henblik på at fastslå, om der er
         forvoldt skade for den pågældende erhvervsgren i Fællesskabet, blev på den
        baggrund sendt til de nationale producentsammenslutninger i Fællesskabet og til
         89 af de 188 EF-producenter, der udtrykkeligt stod bag klagen. Af disse 89 EF-
        producenter indgav 87 fyldestgørende besvarelser. I betragtning af de
        vanskeligheder, der var forbundet med at foretage detaljerede undersøgelser på
         stedet hos ovennævnte 87 EF-producenter (i det følgende benævnt "den første
         gruppe"), udvalgtes med henblik på efterprøvning 15 af disse EF-producenter (i
         det følgende benævnt "kontrolgruppen"), og deres besvarelser efterprøvedes
        indgående ved kontrolbesøg hos de pågældende.
(6)     Kommissionen sendte også spørgeskemaer til følgende:
        - de kinesiske, indonesiske og thailandske producenter/eksportører, der var anført
        i klagen,
        - de hongkongske eksportører, der var anført i klagen,
        - myndighederne i de pågældende eksportlande,
        - de eksportører, som, selv om de ikke var anført i klagen, gav sig til kende og
        anmodede om et spørgeskema.
3
    EFT L 56 af 6.3.1996, s. I. Forordningen ændredes ved forordning (EF) nr. 2331/96 (EFT L 317 af
    6.12.1996, s. 1)
 ---pagebreak---      Der indgik i alt 13 besvarelser af spørgeskemaet fra producenter/eksportører i
     Indonesien, 17 fra producenter/eksportører i Den Kinesiske Folkerepublik og 3 fra
     producenter/eksportører i Thailand.
(7)  I betragtning af antallet af besvarelser, i alt 33, foreslog Kommissionen i
     overensstemmelse med artikel 17 i grundforordningen at begrænse undersøgelsen
     til at omfatte et rimeligt antal samarbejdsvillige producenter/eksportører, der
     repræsenterede den største repræsentative produktion, som med rimelighed kunne
     undersøges inden for den til rådighed værende tid. Der blev med de
     samarbejdsvillige producenter/eksportører opnået enighed om udvælgelsen af en
     stikprøve på fire producenter/eksportører fra Den Kinesiske Folkerepublik og syv
     fra Indonesien. Da der i alt kun var tre samarbejdsvillige producenter/eksportører
     i Thailand, indgik alle tre i undersøgelsen.
(8)  Endvidere sendte Kommissionen spørgeskemaer til alle kendte importører. Den
     modtog besvarelser fra 14 af disse importører.
(9)  Kommissionen indhentede og efterprøvede alle de oplysninger, som den anså for
     nødvendige for at træffe afgørelse om dumping og skade, og den aflagde
     kontrolbesøg hos følgende selskaber:
     (a) Producenter i Fællesskabet
(10) Den kontrolgruppe, der er omhandlet i betragtning 5, bestod af i alt 15 EF-
     producenter med hjemsted i Frankrig, Italien, Portugal, Spanien og Det Forenede
     Kongerige, alle medlemsstater med en betydelig produktion af det fodtøj, der er
     omfattet af undersøgelsen. Tilsammen tegnede disse medlemsstater sig for 89% af
     den samlede produktion i Fællesskabet af den pågældende vare i 1994, dvs.
     undersøgelsesperioden som defineret i betragtning 13.
 ---pagebreak--- De 15 EF-producenter i kontrolgruppen anmodede om, at deres identitet blev
hemmeligholdt med den begrundelse, at visse kunder, som både var importører og
store detailhandelsvirksomheder i Fællesskabet, havde truet nogle af dem med
kommercielle gengældelsesforanstaltninger. Det fremgik af undersøgelsen, at
nogle EF-producenter var blevet udsat for en betydelig pression og opfordret til
ikke at medvirke i undersøgelsen og til at trække deres støtte til klagen tilbage.
Det ansås følgelig ikke for rimeligt at afsløre navnene på disse 15 EF-
producenter.
Repræsentanterne for visse eksportører og importører har fremført kritik mod
beslutningen om at indrømme ovennævnte anonymitet med den begrundelse, at
den klagende indenlandske erhvervsgren burde være rede til at imødegå enhver
form for "kommerciel gengældelse". Det skal i den forbindelse anføres, at der
indrømmedes anonymitet, fordi de fremførte trusler gik langt videre, end hvad der
kan anses for "normal" i handelsmæssigt samkvem. Den begrænsede beskyttelse,
der således ydedes, ansås desuden for særlig relevant som led i en undersøgelse
baseret på stikprøver, hvor nogle få udvalgte EF-producenter er særligt udsatte,
eftersom de repræsenterer og handler til fordel for en langt større gruppe. Parter,
der anmodede herom, fik imidlertid oplyst identiteten af de 87 EF-producenter i
den første gruppe.
(b) Uafhængige importører/forhandlere
   Atlex SA, Rouen (F),
   British Shoe Corporation Ltd, Leicester (UK),
   Chausseurop SA, Le Havre (F),
   Groupe André SA, Paris (F),
   Intermedium BV, Hoofddorp (NL).
 ---pagebreak---      (c) Forbunden importer
          Nick's Sports and Leisure Footwear Ltd, Warrington (UK).
     (d) Eksportører/producenter i Indonesien
          PT Dragon,
          PT Emperor Footwear Indonesia,
          PT Fortune Mate,
          PT Golden Adishoes,
          PT Indosepamas Anggun / PT Primashoes Ciptakreasi,
          PT Kingherlindo.
     (e) Eksportører/producenter i Thailand
          Bangkok Rubber,
     -    CK Shoes,
          PSR Footwear.
     (f) Exportør i Hongkong
          Grosby (China) Ltd.
(11)   Parterne underrettedes om de vigtigste kendsgerninger og betragtninger, på
       grundlag af hvilke det var hensigten at anbefale indførelse af endelig
       antidumpingtold. De indrømmedes endvidere en frist, inden for hvilken de kunne
       fremsætte bemærkninger efter ovennævnte underretning.
 ---pagebreak--- (12) Kommissionen tog hensyn til parternes bemærkninger og ændrede om nødvendigt
     sine konklusioner.
(13) Undersøgelsen af spørgsmålet om dumping omfattede perioden fra den 1. januar
     1994 til den 31. december 1994 (i det følgende benævnt
     "undersøgelsesperioden"). Undersøgelsen af spørgsmålet om den forvoldte skade
     omfattede perioden fra 1991 til undersøgelsesperioden. Endvidere blev der med
     henblik på den yderligere undersøgelse, der er omhandlet i betragtning 138 - 143,
     også taget hensyn til visse begivenheder i 1995 og 1996.
     Geografisk omfattede undersøgelsen Fællesskabet i dets sammensætning på
     tidspunktet for indledningen af proceduren, dvs. alle femten medlemsstater.
(14) I betragtning af omfanget og den komplicerede karakter af de oplysninger, der
     indhentedes fra mange forskellige kilder, og især på baggrund af de talrige typer
     fodtøj, der er omfattet af undersøgelsen og behovet for at foretage en supplerende
     undersøgelse for at vurdere virkningerne af det fællesskabskontingent, der i løbet
     af undersøgelsesperioden indførtes på importen af det pågældende fodtøj med
     oprindelse i Den Kinesiske Folkerepublik, kunne undersøgelsen ikke afsluttes
     inden for den normale frist, der er fastsat i artikel 6, stk. 9, i grundforordningen.
     Ifølge artikel 24 i grundforordningen er den foreliggende undersøgelse i øvrigt
     ikke undergivet den obligatoriske frist i artikel 6, stk. 9.
 ---pagebreak---                    B. DEN PÅGÆLDENDE VARE OG SAMME VARE
1.      Beskrivelse af den pågældende vare
( 15)   Den vare, der er omfattet af denne procedure, er fodtøj, ikke til sportsbrug, som
        ikke dækker anklen, med længste indvendige mål på 24 cm og derover:
      •     med ydersål af gummi, plast eller kunstlæder og overdel af læder, henhørende
           under KN-kode ex 6403 99 93 (hvis det hverken kan kendetegnes som
           herrefodtøj eller damefodtøj), ex 6403 99 96 (herrefodtøj) og ex 6403 99 98
           (damefodtøj),
      •     med ydersål af gummi eller plast og overdel af plast, til kvinder (falling within
           KN-kode ex 6402 99 98).
        Det skal anføres, at fodtøj til sportsbrug, med en støbt, men ikke sprøjtestøbt, sål i
        et eller flere lag, fremstillet af syntetiske materialer, som er specielt beregnet til af
        afbøde stød fra vertikale eller laterale bevægelser, og med tekniske kendetegn
        som f.eks. hermetiske puder indeholdende luft eller væske, mekaniske
        stødabsorberende eller -neutraliserende dele eller materialer, såsom polymerer
        med lav massefylde, som til toldformål kan tariferes i alle ovennævnte KN-koder,
        ikke er omfattet af den foreliggende procedure.
 ---pagebreak--- (16) Af praktiske hensyn og for på en hensigtsmæssig måde at samle og behandle de
     indhentede oplysninger ansås hver af ovennævnte KN-koder for at være én
     "kategori". På dette grundlag blev der fastlagt fire kategorier, nemlig:
     Kategori 1 :      KN-kode ex 6403 99 93 ( "unisex" til voksne - overdel af læder)
     Kategori 2:      KN-kode ex 6403 99 96 (herrefodtøj - overdel af læder)
     Kategori 3:      KN-kode ex 6403 99 98 (damefodtøj - overdel af læder)
     Kategori 4:      KN-kode ex 6402 99 98 (damefodtøj - overdel af plast)
(17) Selv om fodtøj, som henhører under disse kategorier, kan udvise store forskelle
     med hensyn til stil og type og kan fremstilles efter forskellige
     produktionsmetoder, har de grundliggende de samme væsentlige egenskaber og
     anvendelsesformål og opfattes som samme vare af forbrugerne. I den foreliggende
     procedure og i overensstemmelse med Fællesskabets faste praksis betragtes de
     derfor som én og samme vare.
2.   Samme vare
(18) Med hensyn til fodtøj, der fremstilles og sælges på hjemmemarkedet i Indonesien
     og Thailand, fremgik det af undersøgelsen, at i de tilfælde, hvor der fandt et
     sådant salg sted og der forelå oplysninger herom, var sådanne varer enten
     identiske i alle henseender eller lå meget tæt op ad de varer, der eksporteredes til
     Fællesskabet fra de pågældende lande.
 ---pagebreak--- (19)  På tilsvarende måde anses fodtøj, som er omfattet af den igangværende
      undersøgelse, og som fremstilles i Indonesien og eksporteres til Fællesskabet, for
      at være samme vare som fodtøj fremstillet i og eksporteret fra Den Kinesiske
      Folkerepublik til Fællesskabet. Dette er særlig relevant, eftersom Indonesien er
      benyttet som referenceland med henblik på fastsættelsen af den normale værdi for
      Den Kinesiske Folkerepublik som omhandlet i betragtning 42 og 43.
(20)  Det fremgik også af undersøgelsen, at fodtøj fremstillet i Fællesskabet og fodløj
      importeret fra de pågældende tre lande var identiske for så vidt angår overordnet
      design, generelle kendetegn og anvendelsesformål. Der kan være tale om mindre
      forskelle mellem den vare, der importeres fra de pågældende lande, og den i
      Fællesskabet fremstillede vare, men disse forskelle påvirker ikke varens
      væsentlige kendetegn, egenskaber og anvendelsesformål og forbrugernes
      opfattelse heraf.
(21 ) Nogle parter gjorde i den forbindelse gældende, at importeret fodtøj og fodtøj
      fremstillet i Fællesskabet henhører under forskellige varesegmenter, som ikke
      konkurrerer med hinanden. De påstod, at fodtøj, der importeres til en pris, der er
      højere end gennemsnitsprisen, ikke ifølge definitionen i artikel 1, stk. 4, i
      grundforordningen er samme vare som fodtøj, der importeres til en pris, der er
      lavere end eller lig med gennemsnitsprisen.
                                              10
 ---pagebreak--- (22) Dette spørgsmål har været genstand for gentagne og tilsyneladende modstridende
     udtalelser fra importørerne, idet nogle gør gældende, at de importerer fodtøj af
     ringe kvalitet, som de ganske enkelt ikke kan finde i Fællesskabet, medens andre
     anfører, at de i Den Kinesiske Folkerepublik, Indonesien eller Thailand afgiver
     bestilling på sofistikerede varer, der fremstilles i overensstemmelse med deres
     egne specifikationer og designkrav og undertiden på grundlag af deres egne
     råmaterialer. Denne uoverensstemmelse viser, at Den Kinesiske Folkerepublik,
     Indonesien og Thailand er i stand til at fremstille, og faktisk fremstiller og
     eksporterer til Fællesskabet hele sortimentet af varer, der udbydes på markedet.
     Påstanden om, at importeret fodtøj fra de pågældende tre lande og fodtøj
     fremstillet i Fællesskabet henhører under forskellige varesegmenter, kan derfor
     ikke godtages.
(23) Fodtøj, der er omfattet af denne procedure, og som fremstilles i Den Kinesiske
     Folkerepublik, Indonesien og Thailand og eksporteres til Fællesskabet ansås
     følgelig for at være samme vare som fodtøj, der fremstilles i Fællesskabet, jf.
     artikel 1, stk. 4, i grundforordningen.
                                               11
 ---pagebreak---                                     C. DUMPING
1.   Generelle bemærkninger
(24) Det har været institutionernes faste praksis at betragte forretningsmæssigt
     forbundne producenter/eksportører eller producenter/eksportører inden for samme
     koncern som en enkelt økonomisk enhed og at fastsætte en enkelt
     dumpingmargen (og i påkommende tilfælde en enkelt toldsats) for sådanne
     producenter/eksportører. Denne praksis er fulgt i denne procedure. Beregning af
     individuelle dumpingmargener og antidumpingtoldsatser under sådanne
     omstændigheder vil kunne indebære en tilskyndelse til omgåelse af
     antidumpingforanstaltningerne ved at gøre det muligt for forretningsmæssigt
     forbundne producenter/eksportører at dirigere deres eksport til Fællesskabet via
     den forbundne producent/eksportør (eller producent/eksportør inden for samme
     koncern) med den laveste told.
2.   Indonesien
     (a) Stikprøver
(25) Som nævnt i betragtning 7 benyttede Kommissionen sig af stikprøveteknik i
     henhold til artikel 17 i grundforordningen, og der udvalgtes i forståelse med de
     samarbejdsvillige producenter/eksportører syv indonesiske
     producenter/eksportører til at indgå i stikprøven.
(26) I overensstemmelse med artikel 9, stk. 6, i grundforordningen aftaltes det med de
     øvrige indonesiske producenter/eksportører, som medvirkede i undersøgelsen,
     men som ikke indgik i stikprøven, at de ville blive tildelt den vejede
     gennemsnitlige dumpingmargen, som fastsattes for producenterne/eksportørerne i
     stikprøven.
                                               12
 ---pagebreak--- (27) De producenter/eksportører, som indgik i stikprøven, og som i fuldt omfang
     medvirkede i undersøgelsen, blev underrettet om, at de ville blive tildelt deres
     egen dumpingmargen (og om nødvendigt deres egen, individuelle toldsats).
     (b)      Normal værdi
(28) For at fastsætte den normale værdi for hver af de syv indonesiske
     producenter/eksportører i stikprøven fastslog Kommissionen først, om hver
     producents samlede hjemmemarkedssalg af det pågældende fodtøj var
     repræsentativt sammenlignet med det samlede eksportsalg af det pågældende
     fodtøj til Fællesskabet. I overensstemmelse med artikel 2, stk. 2, i
     grundforordningen anses hjemmemarkedssalget normalt for repræsentativt, hvis
     hver producents samlede salg på hjemmemarkedet af samme vare udgør mindst
     5% af eksportsalget af den pågældende vare til Fællesskabet. Det undersøgtes
     derefter, om der for hver model var tale om et repræsentativt salg.
(29) Det konstateredes, at kun én af de samarbejdsvillige indonesiske
     producenter/eksportører i stikprøven i undersøgelsesperioden havde et
     tilstrækkeligt hjemmemarkedssalg af to modeller af samme vare i normal handel,
     jf. definitionen i artikel 2, stk. 2 og 4, i grundforordningen, til at muliggøre en
     beregning af den normale værdi på dette grundlag. I betragtning af, at alt salg var
      fortjenstgivende, beregnedes den normale værdi derfor på grundlag af de priser,
      der faktisk var betalt eller skulle betales på hjemmemarkedet i forbindelse med
      dette salg. Den normale værdi for dette selskabs andre modeller beregnedes i
      overensstemmelse med artikel 2, stk. 3 og 6, i grundforordningen ved til
      produktionsomkostningerne for disse modeller at lægge de salgs- og
      administrationsomkostninger og andre generalomkostninger (i det følgende
      benævnt "SA&G") og den fortjeneste, der blev fastlagt for de to modeller, der er
      omhandlet ovenfor.
                                                   13
 ---pagebreak--- (30) De øvrige seks indonesiske producenter/eksportører i stikprøven havde ikke et
     tilstrækkeligt hjemmemarkedssalg af det pågældende fodtøj i
     undersøgelsesperioden, jf. artikel 2, stk. 2, i grundforordningen. Det ansås derfor
     for påkrævet at beregne den normale værdi på grundlag af artikel 2, stk. 3, i
     grundforordningen ved til produktionsomkostningerne for hver model, der
     eksporteredes til Fællesskabet, at lægge et rimeligt beløb til dækning af SA&G og
     fortjeneste. I henhold til artikel 2, stk. 6, litra a), i grundforordningen ansås det i
     den forbindelse for rimeligt, at SA&G og fortjeneste for den producent/eksportør,
     som havde et tilstrækkeligt hjemmemarkedssalg (jf. foregående betragtning),
     benyttedes som grundlag for beregningen af den normale værdi for de øvrige seks
     indonesiske producenter/eksportører i stikprøven.
(31) En producent/eksportør, som havde erklæret sig rede til at indgå i stikprøven,
     meddelte ikke omkostningsdata pr. model trods flere anmodninger herom. Da det
     således ikke var muligt at beregne fortjenesten på hjemmemarkedet og fastsætte
     en beregnet værdi for denne producent/eksportør, benyttedes i overensstemmelse
     med artikel 18 i grundforordningen de foreliggende oplysninger, jf. betragtning
     41, til fastsættelse af dumpingmargenen for denne producent/eksportør.
     (c) Eksportpris
(32) For så vidt angår seks af de syv producenter/eksportører, der indgik i stikprøven,
     gik eksporten direkte til uafhængige importører i Fællesskabet. Eksportprisen for
     disse producenter/eksportører fastsattes i overensstemmelse med artikel 2, stk. 8, i
     grundforordningen på grundlag af de priser, der faktisk betaltes eller skulle
     betales for det pågældende fodtøj. Eksportprisen for en indonesisk
     producent/eksportør, som indgik i stikprøven, og som solgte sine varer via et med
     ham forbundet selskab i Taiwan, måtte justeres (jf- betragtning 36).
                                                 14
 ---pagebreak---      (d) Sammenligning
(33) For at sikre en rimelig sammenligning mellem den normale værdi og
     eksportpriserne for producenterne/eksportørerne i stikprøven blev der i
     overensstemmelse med artikel 2, stk. 10, i grundforordningen i form af justeringer
     taget behørigt hensyn til forskelle, der påvirkede prisernes sammenlignelighed,
     når der blev fremsat begrundet påstand om eksistensen af sådanne forskelle. Hvor
     det var relevant, blev der følgelig foretaget justeringer for forskelle i transport-,
     forsikrings-, håndterings- og lasteomkostninger og dermed forbundne
     omkostninger samt kreditomkostninger, bankgebyrer og garantiomkostninger og
     handelsled.
(34) For en af de indonesiske producenter/eksportører i stikprøven blev der stillet krav
     om hensyntagen til forskelle i handelled. Den pågældende producent/eksportør
     gjorde gældende, at en sådan hensyntagen var berettiget, da eksportsalget til
     Fællesskabet fandt sted i store mængder til forhandlere og grossistvirksomheder,
     medens hjemmemarkedssalget angiveligt fandt sted i små mængder til
     detailhandlere og andre erhvervsdrivende. Efter yderligere undersøgelser på stedet
     blev det fastslået, at køberne på hjemmemarkedet faktisk også var forhandlere og
     grossistvirksomheder. Ovennævnte krav afvistes følgelig, da den normale værdi
     og eksportprisen var på samme handelstrin, og en justering var derfor hverken
     påkrævet eller berettiget.
                                               15
 ---pagebreak--- (35) To af de indonesiske producenter/eksportører i stikprøven stillede også krav om
     en justering, da deres eksportsalg i modsætning til hjemmemarkedssalget
     angiveligt fandt sted på et OEM-grundlag. Kommissionen efterprøvede nøje
     denne påstand som led i undersøgelsen på stedet, og det konstateredes, at der for
     eksportsalget forelå særskilte afsætningskanaler med konsekvent lavere priser for
     OEM-kunder. Eftersom forskellen i handelsled for OEM-kunder ikke kunne
     kvantificeres, fordi de samme afsætningskanaler ikke anvendtes på det
     indonesiske hjemmemarked, indrømmedes der i overensstemmelse med artikel 2,
     stk. 10, litra d), nr. ii), i grundforordningen en særlig justering i form af et fradrag
     fra den beregnede normale værdi for egne mærker svarende til 10% af
     bruttofortjenesten.
(36) En indonesisk producent/eksportør solgte fodtøj til eksport til Fællesskabet
     gennem et med ham forretningsmæssigt forbundet handelsselskab i Taiwan. På
     grund af forbindelsen mellem de to selskaber kunne der ikke fæstes lid til
     produktionsselskabets priser ved salg til handelsselskabet. Med henblik på at
     fastsætte en pålidelig eksportpris ved salg fra Indonesien til Fællesskabet
     justeredes den taiwanske pris ved levering til Fællesskabet til ab Indonesien.
     Eftersom det forbundne handelsselskabs funktioner kan anses for at svare til de
     funktioner, der varetages af en handlende på provisionsbasis, justeredes det
     forbundne selskabs priser ved levering til uafhængige kunder i Fællesskabet med
     et fradrag på 5% på grundlag af det pågældende selskabs egne oplysninger. Dette
     tal ansås for rimeligt i betragtning af omfanget af det forbundne handelsselskabs
     deltagelse i eksportørens salgsaktiviteter. Der blev ikke fremlagt oplysninger, der
     kunne give anledning til at antage, at det var urimeligt at anvende dette tal.
     Eksportpriserne justeredes følgelig i overensstemmelse hermed.
                                                 16
 ---pagebreak---      (e) Dumpingmargener
(37) For at beregne dumpingmargenen for hver af de indonesiske
     producenter/eksportører i stikprøven sammenlignedes det vejede gennemsnit af de
     normale værdier med det vejede gennemsnit af producenternes/eksportørernes
     eksportpriser, idet det klart fremgik, at eksportpriserne ikke udviste et mønster,
     som afveg betydeligt mellem forskellige købere, regioner eller perioder, jf. artikel
     2, stk. 11, i grundforordningen.
(38) Det fremgik af sammenligningen, at alle de producenter/eksportører, der indgik i
     stikprøven, solgte det pågældende fodtøj til dumpingpriser i
     undersøgelsesperioden. På grund af den forretningsmæssige forbindelse mellem
     P.T. Indosepamas Anggun og P.T. Primashoes Ciptakreasi behandledes disse
     producenter/eksportører som ét selskab, og der beregnedes derfor i
     overensstemmelse med institutionernes faste praksis som omhandlet i betragtning
     24 en enkelt dumpingmargen for disse selskaber.
     De individuelle dumpingmargener, der således fastsattes for de pågældende
     producenter/eksportører udgør beregnet i procent af prisen, cif Fællesskabets
     grænse:
     • P.T. Dragon                                                            5,9%
     • P.T. Emperor Footwear                                                  2,0%
     • P.T. Fortune Mate                                                     14,9%
     • P.T. Golden Adishoes                                                  18,6%
     • P.T. Indosepamas Anggun/P.T. Primashoes Ciptakreasi                   12,7%
                                                17
 ---pagebreak--- (39)    Dumpingmargenen for de samarbejdsvillige producenter/eksportører, der ikke
        udvalgtes til stikprøven, fastsattes på grundlag af det vejede gennemsnit af de
        individuelle dumpingmargener, der fastsattes for hver producent/eksportør i
        stikprøven, med undtagelse af den producent/eksportør, der er nævnt i betragtning
        31 (P.T. Kingherlindo), for hvilken grundlaget var de foreliggende faktiske
        oplysninger. Der blev i overensstemmelse med artikel 9, stk. 6, i
        grundforordningen set bort fra dette selskabs dumpingmargen ved fastsættelsen af
        den vejede gennemsnitlige margen for stikprøven. Den således fastsatte
        dumpingmargen udgjorde udtrykt i procent af prisen, cif Fællesskabets grænse,
        12,3%. De producenter/eksportører, for hvilke denne margen er gældende, er
        følgende:
      •     P.T. Bosaeng Jaya
      •     P.T. Karet Murni Jelita
      •     P.T. Koryo International
      •     P.T. Lintas Adhikrida
      •     P.T. Universal Wisesa
      •     P.T. Volmacarol
 (40)    For de producenter/eksportører i Indonesien, som hverken besvarede
         Kommissionens spørgeskema eller på anden måde gav sig til kende, fastsattes
         dumpingmargenen i overensstemmelse med artikel 18 i grundforordningen på
         grundlag af de foreliggende faktiske oplysninger. I betragtning af den usædvanligt
         høje grad af manglende samarbejdsvilje fra de indonesiske
         producenters/eksportørers side (over 74%), og da der ikke foreligger andre
         troværdige oplysninger fra uafhængige parter, og endelig for ikke at belønne
         manglende samarbejdsvilje ansås det for rimeligt at fastsætte
         restdumpingmargenen på grundlag af den højeste dumpingmargen, der anførtes i
         klagen, dvs. 50%.
                                                   18
 ---pagebreak--- (41 )  Med henblik på at fastsætte dumpingmargenen for den producent/eksportør, der
      er nævnt i betragtning 31 (P.T. Kingherlindo), ansås det for rimeligt at tage
      hensyn til den delvise samarbejdsvilje, som dette selskab havde udvist i
      modsætning til den manglende samarbejdsvilje for så vidt angår de
      producenter/eksportører, der er omhandlet i betragtning 40. Margenen for denne
      producent/eksportør burde følgelig være lavere end den margen, der var beregnet
      for de ikke-samarbejdsvillige producenter/eksportører. Den pågældende margen
      fastsattes derfor på grundlag af det aritmetiske gennemsnit af
      restdumpingmargenen og den vejede gennemsnitlige margen, der beregnedes for
      stikprøven, dvs. 31,1%.
3.    Den Kinesiske Folkerepublik
      (a) Valg af referenceland
(42)  I overensstemmelse med artikel 2, stk. 7, i grundforordningen fastsattes den
      normale værdi på grundlag af oplysninger, som var indhentet fra producenter i et
      land med markedsøkonomi ("referencelandet").
(43)  I klagen blev Thailand foreslået som det bedst egnede referenceland. En række
      importører og de kinesiske producenter/eksportører modsatte sig imidlertid valget
      af dette land med den begrundelse, at Den Kinesiske Folkerepublik og Thailand
      befandt sig på forskellige økonomiske udviklingstrin. To
      erhvervssammenslutninger, Foreign Trade Association (FTA) og Federation of
      European Sporting Goods Industry (FESI), foreslog ligesom de kinesiske
      producenter/eksportører Indonesien. Forskellige interesserede parter foreslog i
      forskellige faser af proceduren også andre lande, uden at der dog blev fremlagt
      nogen dokumenteret begrundelse for, at noget af disse lande burde foretrækkes
      frem for andre.
                                                19
 ---pagebreak---      Efter at have undersøgt de foreliggende oplysninger om alle de foreslåede lande
     fastslog Kommissionen, at Indonesien i overensstemmelse med artikel 2, stk. 7, i
     grundforordningen var et rimeligt valg af referenceland, da der var et stort antal
     leverandører på dette marked og en vis grad af lighed mellem de
     produktionsprocesser, der anvendtes dér og i Den Kinesiske Folkerepublik.
     Desuden var der tilsyneladende ingen væsentlige forskelle med hensyn til
     adgangen til råmaterialer, og salget på det indonesiske hjemmemarked var
     repræsentativt sammenlignet med eksporten fra Den Kinesiske Folkerepublik til
     Fællesskabet. Endelig havde de kinesiske producenter/eksportører selv foreslået
     Indonesien, og fællesskabsproducenterne havde ikke gjort indsigelse mod
     Kommissionens hensigt i så henseende.
     (b) Individuel behandling
(44) Det er i overensstemmelse med artikel 9, stk. 5, i grundforordningen
     institutionernes politik for lande uden markedsøkonomi al beregne en enkelt
     dumpingmargen gældende for det pågældende land, undtagen for så vidt angår
     producenter/eksportører, der kan påvise, at de bør indrømmes individuel
     behandling, dvs. at der bør fastsættes særskilte eksportpriser og beregnes
     individuelle dumpingmargener.
                                              20
 ---pagebreak--- (45) Alle de kinesiske producenter/eksportører, som besvarede Kommissionens
     spørgeskema, anmodede om individuel behandling. Ved undersøgelsen af
     rimeligheden af dette krav søgte Kommissionen at efterprøve, hvorvidt de
     producenter/eksportører, som medvirkede i proceduren, havde en grad af retlig og
     faktisk uafhængighed af staten svarende til den, der kendetegner situationen i et
     land med markedsøkonomi, og som ville berettige en fravigelse af princippet om
     at fastsætte en landsomfattende dumpingmargen for det pågældende land. Med
     henblik herpå blev der stillet producenterne/eksportørerne detaljerede spørgsmål
     om ejerskabsforhold, ledelse, kontrol og fastlæggelse af forretningspolitik. Med
     en enkelt undtagelse, Grosby (China) Limited, kunne ingen af de
     producenter/eksportører, som besvarede spørgsmålene, over for Kommissionen på
     tilfredsstillende måde påvise, at deres forretningsvirksomhed var tilstrækkelig
     uafhængig af de kinesiske myndigheder til at berettige individuel behandling.
     Anmodningerne afvistes derfor, og de pågældende producenter/eksportører
     underrettedes herom.
(46) Grosby (China) Limited var en juridisk person omfattet af Hongkongs lovgivning,
     men fremstillede samme vare på et produktionsanlæg i Den Kinesiske
     Folkerepublik. Der var ingen juridisk person i Den Kinesiske Folkerepublik, men
     de faste anlægsaktiver dér var opført i det hongkongske selskabs regnskab.
                                              21
 ---pagebreak---      Kommissionen aflagde kontrolbesøg hos selskabet i Hongkong for at undersøge
     de omstændigheder, hvorunder det udøvede sin virksomhed, og forbindelserne
     med den kinesiske stat. Det pågældende selskab kunne på en for Kommissionen
     tilfredsstillende måde påvise, at det ganske klart ledede og havde kontrollen over
     fabrikken, både hvad angår produktion og afsætning, og at selskabets drift i
     tilstrækkelig grad var uafhængig af de kinesiske myndigheder. Det konstateredes
     endvidere, at selskabet i Hongkong fastsatte eksportpriserne til Fællesskabet og
     fastlagde afsætningspolitikken uden indblanding fra de statslige myndigheder i
     Kina.
     I betragtning af ovenstående ansås det for muligt at indrømme Grosby (China)
     Limited individuel behandling og følgelig at beregne en særskilt dumpingmargen
     som en undtagelse fra princippet om i henhold til artikel 9, stk. 5, i
     grundforordningen at beregne en landsomfattende dumpingmargen for lande uden
     markedsøkonomi.
     (c) Landsomfattende dumpingmargen for Den Kinesiske Folkerepublik
(47) I alt 17 eksportører i Den Kinesiske Folkerepublik besvarede Kommissionens
     spørgeskema. De pågældende producenter/eksportører repræsenterede imidlertid
     kun 14,3% af den samlede eksportfraDen Kinesiske Folkerepublik, og det
     besluttedes derfor i betragtning af den stærkt manglende samarbejdsvilje at
     fastsætte dumpingmargenen for Den Kinesiske Folkerepublik på grundlag af
     artikel 18 i grundforordningen, dvs. på grundlag af de foreliggende faktiske
     oplysninger.
                                              22
 ---pagebreak---        Med henblik på at beregne en enkelt landsomfattende dumpingmargen for Den
       Kinesiske Folkerepublik beregnede Kommissionen først dumpingmargenen for de
        16 samarbejdsvillige producenter/eksportører, som ikke indrømmedes individuel
       behandling (jf. punkt (i) nedenfor). Kommissionen fastsatte derefter
       dumpingmargenen for de ikke-samarbejdsvillige producenter/eksportører (jf.
       punkt (ii) nedenfor).
       Den landsomfattende dumpingmargen for Den Kinesiske Folkerepublik
       beregnedes derefter som gennemsnittet af disse to dumpingmargener (jf. punkt
       (iii) nedenfor).
         (i) Dumpingmargen for samarbejdsvillige producenter/eksportører
       Stikprøver
(48)   Som nævnt i betragtning 7 benyttedes der i henhold til artikel 17 i
       grundforordningen stikprøveteknik for de 17 samarbejdsvillige
       producenter/eksportører i Den Kinesiske Folkerepublik. Der udvalgtes efter aftale
       med de pågældende samarbejdsvillige producenter/eksportører fire
       producenter/eksportører.
       Da en af disse producenter/eksportører, Grosby (China) Limited, imidlertid senere
       indrømmedes individuel behandling, blev dette selskab taget ud af stikprøven (jf.
       betragtning 46).
       De tre tilbageværende producenter/eksportører i stikprøven for Den Kinesiske
     •     Fujian Footwear and Headgear Import & Export Corporation
     •     Zhejiang Animal By-Products Import & Export Corporation
     •     Zhangjiang Yitai.
                                              23
 ---pagebreak---      Normal værdi
(49) Den normale værdi for de kinesiske producenter/eksportører, der indgik i
     stikprøven, fastsattes i overensstemmelse med artikel 2, stk. 7, i
     grundforordningen på grundlag af hjemmemarkedspriserne i Indonesien og de
     beregnede normale værdier, der var fastsat for de producenter/eksportører, der
     indgik i stikprøven for Indonesien.
     Det skal bemærkes, at de pågældende tre kinesiske producenter/eksportører var
     blevet anmodet om at meddele detaljerede specifikationer for det fodtøj, der
     eksporteredes til Fællesskabet. Nævnte producenter/eksportører meddelte
     imidlertid kun ret begrænsede oplysninger, og Kommissionen måtte derfor på
     grundlag af de foreliggende faktiske oplysninger fastslå, hvilke indonesiske
     modeller der var identiske med de kinesiske modeller, som eksporteredes til
     Fællesskabet, eller, hvis der ikke forelå sådanne identiske modeller, hvilke
     indonesiske modeller der lå tættest op ad disse kinesiske modeller. Kommissionen
     kunne på dette grundlag finde sammenlignelige modeller for modeller, der
     repræsenterede 34,7% af den samlede eksport fra de pågældende tre
     producenter/eksportører. For disse modeller var det derfor muligt at anvende de
     normale værdier, der var fastsat med henblik på at fastsætte de indonesiske
     dumpingmargener.
(50) For de fra Kina eksporterede modeller, for hvilke der ikke solgtes identiske
     modeller på det indonesiske hjemmemarked, beregnedes den normale værdi ved
     sammenlægning af produktionsomkostningerne for sammenlignelige eksporterede
     indonesiske modeller og et rimeligt beløb til dækning af SA&G og fortjeneste.
     SA&G og fortjenstmargen fastsattes på det grundlag, der er beskrevet i
     betragtning 29 og 30.
                                               24
 ---pagebreak---       Eksportpris - beregning af eksportpris
(51 )  Det fremgik af undersøgelsen, at eksporten fra de tre kinesiske
      producenter/eksportører, der indgik i stikprøven, gik direkte til uafhængige
      kunder i Fællesskabet. Eksportpriserne kunne derfor i overensstemmelse med
      artikel 2, stk. 8, i grundforordningen fastsættes på grundlag af de priser, der
      faktisk var betalt eller skulle betales.
      Sammenligning
(52)  For at sikre en rimelig sammenligning mellem den normale værdi og
      eksportpriserne for producenterne/eksportørerne i stikprøven blev der i
      overensstemmelse med artikel 2, stk. 10, i grundforordningen i form af justeringer
      taget hensyn til behørigt dokumenterede forskelle, der påvirkede prisernes
      sammenlignelighed. Der blev følgelig foretaget justeringer for forskelle i fysiske
      egenskaber, transport-, forsikrings-, håndterings- og lasteomkostninger og dermed
      forbundne omkostninger samt emballerings- og kreditomkostninger.
      Dumpingmargen
(53)  Kommissionen beregnede først en dumpingmargen for hver af de tre
      producenter/eksportører i stikprøven. Med henblik herpå foretog Kommissionen
      en sammenligning mellem den normale værdi ab fabrik og eksportpriserne, fob,
      dvs. ab kinesisk grænse, for de samarbejdsvillige kinesiske
      producenter/eksportører. Denne sammenligning var baseret på den vejede
      gennemsnitlige salgspris for hver model af det fodtøj, der fremstilledes af
      producenterne/eksportørerne i stikprøven og eksporteredes til Fællesskabet i
      undersøgelsesperioden, og for hvilket der kunne findes en sammenlignelig model.
                                                25
 ---pagebreak--- (54)   Da der ikke var tale om væsentlige forskelle i eksportpriserne mellem regioner,
       købere eller perioder, sammenlignedes den normale værdi i overensstemmelse
       med artikel 2, stk. 11, i grundforordningen med eksportprisen på grundlag af
       vejede gennemsnit.
       Det fremgik af sammenligningen, at der fandt dumping sted af det pågældende
       fodtøj med oprindelse i Den Kinesiske Folkerepublik, som
       producenterne/eksportørerne i stikprøven eksporterede til Fællesskabet i
       undersøgelsesperioden. Den vejede gennemsnitlige dumpingmargen udtrykt i
       procent af prisen, cif Fællesskabets grænse, udgør 45,2%.
     (ii) Dumpingmargen for ikke-samarbejdsvillige producenter/eksportører
(55)   Dumpingmargenen for de ikke-samarbejdsvillige producenter/eksportører
       fastsattes i overensstemmelse med artikel 18 i grundforordningen på grundlag af
       de foreliggende faktiske oplysninger. I betragtning af den usædvanlige mangel på
       samarbejdsvilje og da der ikke foreligger andre troværdige oplysninger fra
       uafhængige parter, ansås i dette særlige tilfælde de mest relevante foreliggende
       oplysninger for at være den højeste dumpingmargen, der er anført i klagen. Den
       dumpingmargen, der fastsattes på dette grundlag, udgør 50% af prisen, cif
       Fællesskabets grænse.
                                                26
 ---pagebreak---      (iii) Landsomfattende dumpingmargen for Den Kinesiske Folkerepublik
(56)   Som anført i betragtning 47 beregnedes der en landsomfattende dumpingmargen
       for Den Kinesiske Folkerepublik på grundlag af det vejede gennemsnit af de
      margener, der var fastsat for de samarbejdsvillige producenter/eksportører (dvs.
      45,2%, jf. betragtning 54) og for de ikkc-samarbejdsvillige
      producenter/eksportører (dvs. 50%, jf. betragtning 55).
      Den således fastsatte dumpingmargen for alle producenter/eksportører i Den
      Kinesiske Folkerepublik med undtagelse af Grosby (China) Limited udgør,
      udtrykt i procent af prisen, cif Fællesskabets grænse, 47,6%.
       (d) Dumpingmargen for Grosby (China) Limited
      (i) Normal værdi
(57)   Det skal anføres, at den normale værdi for Grosby (China) Limited beregnedes på
       samme måde som for de øvrige samarbejdsvillige producenter/eksportører i Den
       Kinesiske Folkerepublik, dvs. på grundlag af priserne på eller de beregnede
      værdier af sammenlignelige modeller fremstillet i referencelandet, dvs.
       Indonesien.
                                               27
 ---pagebreak---      (ii) Eksportpris
(58) Eftersom Grosby (China) Limited eksporterede sine varer via en importør, Nick's
     Sports and Leisure Footwear Ltd (UK), som er forretningsmæssigt forbundet med
     Grosby, beregnedes eksportprisen i overensstemmelse med artikel 2, stk. 9, i
     grundforordningen på grundlag af den pris, hvortil de importerede varer første
     gang videresolgtes til en uafhængig køber. Der blev foretaget justeringer for alle
     omkostninger, der påløb mellem indførsel og videresalg, og for fortjeneste med
     henblik på at nå frem til en troværdig eksportpris, leveret Fællesskabets grænse.
     Der benyttedes en fortjenstmargen på 5%, da dette var den fortjenstmargen, der
     konstateredes for den uafhængige importør, som havde den forretningsstruktur,
     der lå nærmest den for Nick's Sports and Leisure Footwear Ltd (UK) gældende,
     og hos hvem der var aflagt kontrolbesøg.
     (iii) Sammenligning
(59) For at sikre en rimelig sammenligning mellem den normale værdi og
     eksportprisen blev der i overensstemmelse med artikel 2, stk. 10, i
     grundforordningen foretaget justeringer for forskelle i transport- og
     forsikringsomkostninger.
     (iv) Dumpingmargen
(60) Da der ikke var tale om væsentlige forskelle i eksportpriserne mellem regioner,
     købere eller perioder, sammenlignedes den normale værdi i overensstemmelse
     med artikel 2, stk. 11, i grundforordningen med eksportprisen på grundlag af et
     vejet gennemsnit. På dette grundlag konstateredes der en dumpingmargen for
     Grosby (China) Limited på 1,3%.
                                              28
 ---pagebreak--- 4.    Thailand
(i)   Dumpingmargen for samarbejdsvillige producenter/eksportører
      (a) Normal værdi
(61 ) For at fastsætte den normale værdi for hver af de tre thailandske
      producenter/eksportører fastslog Kommissionen først, om hver
      producents/eksportørs samlede hjemmemarkedssalg af det pågældende fodtøj var
      repræsentativt sammenlignet med det samlede eksportsalg af det pågældende
      fodtøj til Fællesskabet. I overensstemmelse med artikel 2, stk. 2, i
      grundforordningen anses hjemmemarkedssalget normalt for repræsentativt, hvis
      hver producents samlede salg på hjemmemarkedet af samme vare udgør mindst
      5% af eksportsalget af den pågældende vare til Fællesskabet.
(62)  Ingen af de pågældende producenter/eksportører havde et tilstrækkeligt
      hjemmemarkedssalg af det pågældende fodtøj i undersøgelsesperioden, jf. artikel
      2, stk. 2, i grundforordningen. Det ansås derfor for påkrævet at beregne den
      normale værdi på grundlag af artikel 2, stk. 3, i grundforordningen ved til
      produktionsomkostningerne for hver model, der eksporteredes til Fællesskabet, at
      lægge et rimeligt beløb til dækning af SA&G og fortjeneste. To af
      producenterne/eksportørerne var forretningsmæssigt forbundne, og en af disse to
      forbundne producenter/eksportører solgte fodtøj og beklædning til sportsbrug,
      dvs. samme generelle kategori af varer, på det thailandske hjemmemarked. SA&G
      og fortjeneste fastsattes for disse to producenter/eksportører i overensstemmelse
      med artikel 2, stk. 6, litra b), i grundforordningen på grundlag af
      hjemmemarkedssalget af disse varer. Da den tredje samarbejdsvillige thailandske
      producent/eksportør ikke havde noget salg på hjemmemarkedet af den
      pågældende vare eller af varer af samme generelle kategori, fastsattes SA&G og
      fortjeneste i overensstemmelse med artikel 2, stk. 6, litra c), på ethvert andet
      rimeligt grundlag, som i det foreliggende tilfælde var de SA&G og den
      fortjeneste, der fastsattes for ovennævnte to samarbejdsvillige
      producenter/eksportører.
                                                 29
 ---pagebreak--- (63)  En af de tre samarbejdsvillige thailandske producenter/eksportørerfremstilledeog
      eksporterede sko delvisfremstillesaf råmaterialer, som kunderne i Fællesskabet
      leverede uden beregning. Da den pågældende producent/eksportør ikke kendte
      priserne på råmaterialerne, kunne han ikke angive deres andel af
      produktionsomkostningerne. Producenten/eksportøren havde ikke noget salg på
      hjemmemarkedet, og den normale værdi måtte derfor beregnes. Eftersom der ikke
      forelå fyldestgørende oplysninger om råvareomkostningerne, beregnede
      Kommissionen den normale værdi på grundlag af de foreliggende oplysninger om
      selskabets produktionsomkostninger og SA&G samt fortjeneste som fastlagt i
      foregående betragtning. Da både den beregnede værdi og den af denne
      producent/eksportør angivne eksportpris ikke indbefattede
      råmaterialeomkostninger, var disse størrelser direkte sammenlignelige.
      (b) Eksportpris
(64)  Det fremgik af undersøgelsen, at bortset fra det tilfælde, der er omhandlet i
      betragtning 67, gik al eksport direkte til uafhængige kunder i Fællesskabet.
      Eksportpriserne fastsattes følgelig på grundlag de priser, der faktisk var betalt
      eller skulle betales.
       (c) Sammenligning
 (65)  For at sikre en rimelig sammenligning mellem den normale værdi og
      eksportpriserne for de pågældende producenter/eksportører blev der i
       overensstemmelse med artikel 2, stk. 10, i grundforordningen i form af justeringer
       taget behørigt hensyn til forskelle, der påvirkede prisernes sammenlignelighed,
       når der blev fremsat begrundet påstand om eksistensen af sådanne forskelle. Hvor
       det var relevant, blev der følgelig foretaget justeringer for forskelle i transport-,
       forsikrings-, håndterings- og lasteomkostninger og dermed forbundne
       omkostninger samt kreditomkostninger, bankgebyrer og garantiomkostninger og
       handelsled.
                                                 30
 ---pagebreak--- (66) En af de thailandske producenter/eksportører stillede også krav om en justering,
     da den pågældendes eksportsalg i modsætning til hjemmemarkedssalget
     angiveligt fandt sted på et OEM-grundlag. Som led i undersøgelsen konstateredes
     ganske klart, at eksportsalget fandt i et andet handelsled end salget på
     hjemmemarkedet. Der indrømmedes derfor i overensstemmelse med artikel 2, stk.
      10, litra d), nr. ii), i grundforordningen en justering i form af et fradrag fra den
     beregnede normale værdi for egne mærker svarende til 10% af bruttofortjenesten.
(67) En thailandsk producent/eksportør solgte fodtøj til eksport til Fællesskabet
     gennem et med ham forretningsmæssigt forbundet handelsselskab i USA. På
     grund af forbindelsen mellem de to selskaber kunne der ikke fæstes lid til det
     thailandske produktionsselskabs priser ved salg til det amerikanske selskab. Med
     henblik på at fastsætte en pålidelig eksportpris ved salg fra Thailand til
     Fællesskabet justeredes prisen ved levering til Fællesskabet til ab Thailand.
     Eftersom det forbundne selskabs funktioner kan anses for at svare til de
     funktioner, der varetages af en handlende på provisionsbasis, justeredes det
     forbundne selskabs priser ved levering til uafhængige kunder i Fællesskabet med
     et fradrag på 5%. Dette tal ansås for rimeligt i betragtning af omfanget af det
     forbundne handelsselskabs deltagelse i eksportørens salgsaktiviteter. Der blev
     ikke fremlagt oplysninger, der kunne give anledning til at antage, at det var
     urimeligt at anvende dette tal. Eksportpriserne justeredes følgelig i
     overensstemmelse hermed.
                                                 31
 ---pagebreak---       (d) Dumpingmargener
(68)  For at beregne dumpingmargenen for hver af de samarbejdsvillige thailandske
      producenter/eksportører sammenlignede Kommissionen i overensstemmelse med
      artikel 2, stk. 11, i grundforordningen det vejede gennemsnit af de normale
      værdier med det vejede gennemsnit af producenternes/eksportørernes
      eksportpriser, idet det klart fremgik, at eksportpriserne ikke udviste et mønster,
      som afveg betydeligt mellem forskellige købere, regioner eller perioder.
(69)  Det fremgik af sammenligningen, at der for én af de tre samarbejdsvillige
      producenters/eksportørers vedkommende var tale om dumping af det pågældende
     - fodtøj i undersøgelsesperioden. Udtrykt i procent af prisen, cif Fællesskabets
      grænse, fastsattes dumpingmargenen til:
             4
               CK Shoes                               1,4%.
      Det fremgik endvidere af undersøgelsen, at de øvrige to samarbejdsvillige
      thailandske producenter/eksportører var forretningsmæssigt forbundne, idet den
      ene af disse producenter/eksportører havde aktier i det andet selskab. Desuden
      havde et selskab i USA aktier i et af de producerende/eksporterende selskaber.
      Begge producenter/eksportører eksporterede den pågældende vare til Fællesskabet
      i undersøgelsesperioden.
       Selv om disse producenter/eksportører opretholdt særskilte produktionsfaciliteter,
      beregnedes der i overensstemmelse med institutionernes faste praksis kun én
      dumpingmargen, jf. betragtning 24.
       Dumpingmargenen fastsattes til:
               PSR Footwear/Bangkok Rubber Company                   0%.
                                                 32
 ---pagebreak--- (ii)  Dumpingmargen for ikke-samarbejdsvillige producenter/eksportører
(70)  For de producenter/eksportører i Thailand, som hverken besvarede
      Kommissionens spørgeskema eller på anden måde gav sig til kende, fastsattes
      dumpingmargenen i overensstemmelse med artikel 18 i grundforordningen på
      grundlag af de foreliggende faktiske oplysninger. 1 betragtning af den usædvanligt
      høje grad af manglende samarbejdsvilje fra de thailandske
      producenters/eksportørers side (99%) i denne sag og da der ikke foreligger andre
      troværdige oplysninger fra uafhængige parter samt for ikke at belønne manglende
      samarbejdsvilje, ansås det for rimeligt at fastsætte restdumpingmargenen på
      grundlag af den højeste dumpingmargen, der anførtes i klagen, dvs. 50%.
                     D. ERHVERVSGREN I FÆLLESSKABET
(71 )  I betragtning af det store antal EF-producenter, der var parter i klagen, ansås det
      som anført i betragtning 5 for påkrævet at indhente oplysninger om EF-
      erhvervsgrenen fra tre kilder, nemlig de nationale producentsammenslutninger i
       Fællesskabet, de 87 EF-producenter i den første gruppe og de 15 EF-producenter i
       kontrolgruppen. De forskellige skadesindikatorer vurderedes derefter på det mest
       hensigtsmæssige grundlag (dvs. så bredt som muligt for de generelle indikatorers
       vedkommende og snævrere for de indikatorer, om hvilke der kun kunne indhentes
       oplysninger hos det enkelte selskab).
       Dette indebærer:
       . at produktion, salg, markedsandel og beskæftigelse i Fællesskabet blev fastlagt
       for hver af de nationale erhvervssammenslutninger inden for fodtøj sindustrien, og
       tallene omfatter således hele EF-produktionen af samme vare;
                                                33
 ---pagebreak---      . at de generelle udviklingstendenser for priser, omkostninger og rentabilitet blev
     fastlagt på grundlag af de 87 EF-producenter i den første gruppe, som udvalgtes
     med det formål på en så afbalanceret måde som muligt at dække tidligere nævnte
     fire varekategorier og at afspejle de forskellige virksomhedsstørrelser og
     produktionsstrukturer i de største producerende medlemsstater;
     . at beregninger af prisunderbud og skadestærskler blev foretaget på grundlag af
     at fuldt efterprøvede pris- og omkostningsdata indhentet hos de 15 EF-
     producenter i kontrolgruppen, som er repræsentative i henseende til størrelse og
     varesortiment samt hjemsted (de har alle hjemsted i de største producerende
     medlemsstater).
(72) Nogle parter gjorde gældende, at ovennævnte fremgangsmåde var mangelfuld,
      eftersom den afviger fra bestemmelserne i både artikel 5, stk. 4, og artikel 4, stk.
      1, i grundforordningen, i henhold til hvilke spørgsmålet om hvorvidt den
      undersøgte EF-erhvervsgren er repræsentativ skal afgøres på grundlag af en
      undersøgelse af, om den tegner sig for en "betydelig del" af produktionen, og
      beviser for, at der forvoldes skade, skal således baseres på data indhentet hos
      producenter, der tegner sig for mindst 25% af den samlede produktion af samme
      vare i Fællesskabet. Det anførtes navnlig, at der ikke kunne fæstes lid til tallet for
      den "samlede produktion i Fællesskabet", som benyttes til vurdering af, om de
      188 klagende EF-producenter er repræsentative.
      Desuden anfægtedes Kommissionens anvendelse af stikprøveteknik med den
      begrundelse, at beslutningen om at anvende stikprøver blev truffet på et sent
      tidspunkt som reaktion på, at den klagende erhvervsgren ikke udviste
      tilstrækkelig samarbejdsvilje i de indledende faser af undersøgelsen.
                                                34
 ---pagebreak--- 1.   Samlet produktion i Fællesskabet
(73) Det skal først understreges, at det inden iværksættelsen af undersøgelsen blev
     fastslået, hvor stor tilslutning der var til klagen. I løbet af undersøgelsen
     konstateredes det, at de 188 klagende EF-producenter fortsat tegnede sig for over
     25% af den samlede produktion i Fællesskabet (nemlig 53%). De klagende EF-
     producenter tegner sig således for en betydelig del af den samlede produktion i
     Fællesskabet af samme vare, som omhandlet i artikel 4, stk. 1, i
     grundforordningen.
     Det er desuden påpeget, at den "samlede produktion i Fællesskabet" af samme
     vare blev fastsat til det højest mulige. Af mangel på pålidelige data, kunne der
     således ikke foretages en undersøgelse for i overensstemmelse med artikel 4, stk.
     1, litra a), i grundforordningen at fastslå, om visse ikke-klagende producenters
     produktion burde have været holdt uden for tallet for "den samlede produktion"
     ud fra den betragtning, at deres vigtigste forretningsvirksomhed var import og
     ikke produktion i Fællesskabet.
     Sådanne eventuelle EF-producenter, hvoraf nogle vides at have importeret
     betydelige mængder, fremstiller også betydelige mængder i Fællesskabet. Havde
     der foreligget tilstrækkelige oplysninger om dette aspekt, er det sandsynligt, at en
     del af denne "samlede produktion i Fællesskabet" ville være blevet udelukket. En
     sådan reduktion ville have øget de klagende EF-producenters andel af
     produktionen i Fællesskabet. Omvendt fremgik det af undersøgelsen, at ud af de
     188 klagende EF-producenter var 87 (dvs. EF-producenterne i "den første
     gruppe", som defineret i betragtning 5) ikke forretningsmæssigt forbundet med
     nogen producent/eksportør, og ingen af dem importerede større mængder af den
     af undersøgelsen omfattede vare.
                                                 35
 ---pagebreak--- 2.   Stikprøver
(74) Hvad angår dette spørgsmål skal det påpeges, at i betragtning af det store antal
     potentielle parter i proceduren anførtes det i meddelelsen om indledning af denne
     procedure udtrykkeligt, at undersøgelsen kunne gennemføres på grundlag af
     stikprøver. Som følge heraf søgtes det (via nationale sammenslutninger) fra
     begyndelsen af undersøgelsen at opnå tilsagn om samarbejde fra 89 EF-
     producenter, som udvalgtes blandt de 188 EF-producenter, der tilsluttede sig
     klagen.
     87 producenter (benævnt "den første gruppe" i betragtning 5) indgav
     fyldestgørende besvarelser, og blandt disse udvalgtes der 15 med henblik på
     efterprøvning, og deres besvarelser efterprøvedes indgående ved kontrolbesøg hos
     de pågældende (sidstnævnte gruppe benævntes i betragtning 5 "kontrolgruppen").
     Det skal anføres, at det ved anvendelse af stikprøver ifølge bestemmelserne i
     grundforordningen ikke kræves, at der indhentes relevante data fra EF-
     producenter, der tegner sig for en betydelig del af den samlede produktion i
     Fællesskabet, som defineret i artikel 4, stk. 1, og artikel 5, stk. 4, i
     grundforordningen. Artikel 17, stk. 1, i grundforordningen åbner derimod
     mulighed for at indhente data fra en stikprøve, som er repræsentativ for den
     pågældende erhvervsgren i Fællesskabet. Selve formålet med sådanne
     bestemmelser om stikprøver er at tillade en situation, hvor den andel, som de EF-
     producenter, der indgår i stikprøven, tegner sig for, alt efter omstændighederne
     kan være betydeligt lavere end 25% af den samlede produktion i Fællesskabet.
     Under alle omstændigheder konstateredes det, at de 87 EF-producenter i den
     første gruppe alene tegnede sig for 25,7% af produktionen i Fællesskabet af
     samme vare, og de opfylder derfor, da der ikke er givet udtryk for opposition mod
     klagen, kriterierne for at blive betegnet som den pågældende erhvervsgren i
     Fællesskabet.
                                               36
 ---pagebreak--- 3.   Konklusion
(75) På baggrund af ovenstående konkluderes det, at det på en rimelig måde og i
     overensstemmelse med de relevante bestemmelser i grundforordningen
     vurderedes, om den undersøgte EF-erhvervsgren var repræsentativ.
                                     E. SKADE
1.   Generelle bemærkninger
(76) Alle Eurostat-tal, der benyttedes til beregningerne, (vedrørende importomfang og
     -værdi og dermed priser pr. par) jf. nærmere nedenfor, justeredes så vidt muligt
     på grundlag af de foreliggende oplysninger (hentet fra TARIC-databasen) med
     henblik på at udelukke fodtøj, hvortil der kræves særlig teknologi (og som ikke er
     omfattet af denne procedure, jf. betragtning 15).
2.   Forbrug i Fællesskabet
(77) Det samlede forbrug i Fællesskabet af fodtøj omfattet af denne undersøgelse
     beregnedes ved sammenlægning af følgende :
     - alle fællesskabsproducenters salg i Fællesskabet af den pågældende vare (i
        henhold til oplysninger indhentet fra EF-fodtøjsproducenternes nationale
        sammenslutninger, kombineret med oplysninger fra Eurostat om deres eksport
        til lande uden for Fællesskabet, og
     - den samlede import til Fællesskabet af den pågældende vare fra tredjelande,
        indbefattet Den Kinesiske Folkerepublik, Indonesien og Thailand.
                                               37
 ---pagebreak---      Det konstateredes på dette grundlag, at forbruget i Fællesskabet af den
     pågældende vare faldt fra 327 mio. par i 1991 til 307 mio. par i
     undersøgelsesperioden, altså en nedgang på 6%.
3.   Dumpingimportens omfang og markedsandel i undersøgelsesperioden
(78) Den samlede import af fodtøj med oprindelse i Den Kinesiske Folkerepublik, som
     er omfattet af den foreliggende undersøgelse, udgjorde i undersøgelsesperioden
     28,6 mio. par.
     Den samlede Import af den pågældende vare med oprindelse i Indonesien
     udgjorde 15,9 mio. par i undersøgelsesperioden, og det tilsvarende tal for
     Thailand var 11,8 mio. par.
     Beregnet på grundlag af forbruget i Fællesskabet (jf. foregående betragtning)
     svarede ovennævnte import til en andel af EF-markedet i undersøgelsesperioden
     på 9,3% for Kina, 5,2% for Indonesien og 3,9% for Thailand.
4.   Kumulering
(79) I overensstemmelse med artikel 3, stk. 4, i grundforordningen undersøgtes det,
     om virkningerne af dumpingimporten fra ovennævnte tre lande burde vurderes
     kumulativt.
                                             38
 ---pagebreak---      Som det fremgår af foregående betragtning var dumpingimporten fra henholdsvis
     Den Kinesiske Folkerepublik og Indonesien og de dertil svarende markedsandele
     (henholdsvis 9,3% og 5,2%) ikke ubetydelige i undersøgelsesperioden. Endvidere
     fastsattes der for begge lande dumpingmargener, som var højere end
     minimumsværdien (jf. betragtning 56 og 38-41).
     Selv om den thailanske markedsandel i Fællesskabet ikke var så høj som
     ovennævnte to landes andel, var den, trods en svag tilbagegang i perioden 1991 -
     1994, stadig 3,9%, altså højere end minimumsværdien, og restdumpingmargenen
     for dette land var fastsat til 50% (jf. betragtning 70).
(80) Det fremgik endvidere af undersøgelsen, at de samme konkurrencevilkår var
     gældende på EF-markedet for fodtøj importeret fra Den Kinesiske Folkerepublik,
     Indonesien og Thailand. Varerne fra Kina, Indonesien og Thailand og fra
     Fællesskabet er således kendetegnet ved følgende:
        ud fra kundens synspunkt kan de erstatte hinanden
        de udbydes til salg i de samme geografiske områder i Fællesskabet
        de sælges gennem de samme distributionskanaler
        de er samtidigt til stede på EF-markedet
        de sigter almindeligvis mod det samme segment af fodtøj smarkedet i
        Fællesskabet (dvs. den laveste eller mellemste del af markedet).
     Desuden sælges de kinesiske, indonesiske og thailandske varer til priser, som
     ifølge det foreliggende er lavere end EF-erhvervsgrenens priser (jf. betragtning
     86).
                                                 39
 ---pagebreak--- (81)  På dette grundlag anses kumulering for berettiget, og virkningerne af
     dumpingimporten fra alle tre lande bør følgelig vurderes samlet med henblik på
     undersøgelsen af den forvoldte skade.
5.    Kumuleret mængde, kumuleret markedsandel og udviklingen i
     dumpingimporten
(82) Den samlede import fra Den Kinesiske Folkerepublik, Indonesien og Thailand
     steg tilsammen fra 38,6 mio. par i 1991 til 56,3 mio. par i undersøgelsesperioden,
     altså en stigning på over 45%. Dette svarer til en forøgelse af den samlede
     markedsandel fra 11,8% i 1991 til 18,4% i undersøgelsesperioden.
6.   Priserne på dumpingvarerne og underbud
(83) I betragtning af den forskellige varesammensætning, der kan være tale om inden
     for hver af de fire KN-koder (jf. betragtning 17), skal en generel undersøgelse af
     udviklingen i importpriserne på dumpingvarerne mellem 1991 og 1994
     udelukkende på grundlag af de tilsvarende varekategorier tages med forsigtighed.
     Det fremgik i den forbindelse af undersøgelsen, at der ifølge oplysningerne fra
     importørerne og disses organisationer havde været tale om en gradvis overgang til
     import af mere sofistikerede typer af fodtøj i den højere ende af markedet, med en
     dertil svarende generel stigning i importpriserne.
(84) Hvad angår spørgsmålet om underbud blev der først foretaget en sammenligning
     for hver enkelt kategori mellem cif-importpriserne (angivet af Eurostat og
     korrigeret for at udelukke fodtøj, der kræver særlig teknologi, jf. betragtning 76),
     justeret for at nå frem til prisen, fortoldet og leveret til kunden, og EF-
     producenters salgspriser i Fællesskabet beregnet i samme handelsled (dvs. til
     forhandlere/grossistvirksomheder).
                                                 40
 ---pagebreak---      Der gennemførtes også en anden undersøgelse vedrørende underbud ved at
     udvælge de kinesiske, indonesiske og thailandske modeller, der eksporteredes til
     Fællesskabet i de største mængder af de tre samarbejdsvillige thailandske
     producenter/eksportører samt de kinesiske og indonesiske
     producenter/eksportører i dumpingstikprøverne (grupperet i 17 repræsentative,
     såkaldte "familier" af fodtøj, f.eks. snøresko til mænd), og de justerede priser i
     Fællesskabet, for disse modeller, leveret hos kunden, sammenlignedes med de
     tilsvarende priser for identiske eller lignende modeller fremstillet af EF-
     producenterne i kontrolgruppen.
(85) Ved justeringen af importpriserne til prisen, fortoldet, leveret hos kunden, blev
     der taget hensyn til den normale toldsats eller den toldsats, der var gældende i
     henhold til GSP (alt efter omstændighederne) samt en margen til dækning af alle
     omkostninger i forbindelse med aflæsning, transport og andre omkostninger, der
     specielt påløb ved import, samt den fortjeneste, som importørerne opnåede. På
     grundlag af den dokumentation, der er gennemgået for den pågældende vare,
     kunne det fastslås, at for at sikre en rimelig sammenligning med EF-
     producenternes priser og omkostninger, måtte cif-importprisen for den
     pågældende vare justeres opad med 2% for at tage højde for de påløbne variable
     omkostninger, og derefter måtte den forhøjes med 0,96 ECU pr. par svarende til
     de gennemsnitlige faste omkostninger, der påløb, plus told.
(86) På grundlag af de to metoder til fastsættelse af underbud, som er beskrevet i
     betragtning 84, fastsattes der gennemsnitlige underbudsmargener (udtrykt i
     procent af EF-erhvervsgrenens priser) på over 25% for Den Kinesiske
     Folkerepublik og på 10% for både Indonesien og Thailand.
                                                41
 ---pagebreak--- 7.   Konklusion vedrørende dumpingimportens omfang og dens indvirkning på
     priserne i Fællesskabet
(87) Som det fremgår af ovenstående steg den samlede dumpingimport fra de
     pågældende tre lande mellem 1991 og undersøgelsesperioden betydeligt, nemlig
     med over 45%. I samme periode faldt forbruget imidlertid med 6%.
     Selv om der i løbet af den betragtede periode på fire år kunne iagttages visse
     stigninger i importpriserne, som afspejlede udviklingen i varesammensætningen,
     var der fortsat i høj grad tale om dumpingpriser, som var væsentligt lavere en EF-
     producenternes priser.
8.   EF-erhvervsgrenens situation
     Indledende bemærkning
(88) For så vidt angår nedenstående data skal det anføres, at ikke alle de økonomiske
     faktorer, hvorom der er indhentet oplysninger hos de enkelte EF-producenter i
     den første gruppe og i kontrolgruppen, ansås for at være relevante for at afgøre,
     om der var påført EF-erhvervsgrenen skade. Eftersom der eksempelvis produceres
     til ordre, førtes der sædvanligvis ikke lager, og data herfor var derfor ikke særligt
     relevante for undersøgelsen af spørgsmålet om skade, og det samme var tilfældet
     for kapacitet og kapacitetsudnyttelse (da ledig kapacitet ikke direkte kan henføres
     til samme vare alene). Ved undersøgelsen af EF-erhvervsgrenens situation blev
     der følgelig i overensstemmelse med artikel 3, stk. 5, i grundforordningen kun
     taget hensyn til de økonomiske faktorer, som ifølge det foreliggende påvirker
     denne særlige erhvervsgrens situation.
                                               42
 ---pagebreak---       Produktion
(89)  Det fremgik af oplysningerne fra de nationale sammenslutninger, at produktionen
      i Fællesskabet faldt fra ca. 259 mio. par i 1991 til 224 mio. par i
      undersøgelsesperioden, altså en nedgang på 14%.
      Solgte mængder
(90)  Ifølge tallene fra de nationale sammenslutninger og Eurostat faldt salget målt i
      mængde med 22% mellem 1991 og undersøgelsesperioden (beregnet som den
      samlede produktion i Fællesskabet minus eksport til tredjelande).
      Omsætning
(91 )  Der konstateredes en nedgang i værdien af salget af den pågældende vare på 16%
      mellem 1991 og undersøgelsesperioden. En betydelig nedgang, selv om den var
      mindre markant end nedgangen målt i mængde.
      Markedsandel
 (92) På grundlag af forbrugstallene, jf. betragtning 77, og de tal, der er indhentet fra de
      nationale sammenslutninger og Eurostat, konstateredes det, at EF-producenternes
      markedsandel i Fællesskabet faldt fra 64,5% i 1991 til 53,3% i
       undersøgelsesperioden.
                                                43
 ---pagebreak---      EF-producenternes     priser
(93) Som anført i betragtning 83 vedrørende importpriserne må det fastslås, at i
     betragtning af den forskellige varesammensætning, der kan være tale om inden
     for hver af de pågældende fire KN-kodcr, skal enhver generel undersøgelse af
     udviklingen i importpriserne på dumpingimporten mellem 1991 og 1994
     udelukkende på grundlag af fodtøjskategorierne tages med forsigtighed. Dette
     gælder også for en undersøgelse af data vedrørende EF-erhvervsgrenen på dette
     plan.
     Baseret på den enkelte kategori viser undersøgelsen dog visse
     udviklingstendenser for EF-producenters priser, idet det fremgik, at kun EF-
     producenternes vejede gennemsnitlige salgspris for den vare, der henhører under
     kategori 1 ("unisex"-fodtøj), steg betydeligt mellem 1991 og
     undersøgelsesperioden. Det er sandsynligt, at denne prisstigning skyldes, at denne
     kategori omfatter en meget stor andel modepræget fodtøj, som er meget populært
     blandt unge, og som har været stærkt efterspurgt i de seneste år.
     Derimod var priserne for varer henhørende under de øvrige kategorier enten
     uændrede eller steg ubetydeligt, men under alle omstændigheder har stigningen
     ligget under den gennemsnitlige inflation i den betragtede periode, og den
     afspejler ikke stigningen i produktionsomkostningerne. Det kan derfor
     konkluderes, at det på grund af konkurrencen ikke har været muligt at forhøje
     priserne.
                                             44
 ---pagebreak---      Fortjeneste
(94) Fortjenesten (i forhold til omsætningen) på salget i Fællesskabet af samme vare
     øgedes for EF-producenterne i den første gruppe i beskedent omfang, nemlig fra
     6,8% i 1991 til 7,3% i undersøgelsesperioden. EF-producenterne i kontrolgruppen
     bekræftede også denne udviklingstendens med en forøgelse fra 8,1% til 8,2%. Når
     EF-producenterne var i stand til at fastholde rentabiliteten trods ovennævnte
     priskonkurrence, skyldes det betydelige rationaliseringsbestræbelser og reduktion
     af omkostningerne hos de tilbageværende EF-producenter.
     Desuden forklarer den pågældende erhvervsgrens omkostningsstruktur, at hvis
     driften ikke er rentabel, opgives den. Da de direkte omkostninger (råmaterialer og
     arbejdskraft mv.) således tegner sig for 80% af omkostningerne ved
     fremstillingen af fodtøj, fremstilles varen kun til ordre, hvis det af en direkte
     omkostningsberegning fremgår, at der kan opnås fortjeneste for hver ordre. I
     denne situation kan ingen virksomhed udvise tab i mere end nogle få måneder
     uden at være nødsaget til at lukke. Dette forklarer, hvorfor EF-producenterne i
     den første gruppe og i kontrolgruppen i gennemsnit ikke var tabsgivende.
     Denne omkostningsstruktur sammen med den øgede indflydelse, der kan
     tilskrives en række store detailhandelsvirksomheder-importører, som er i stand til
     at vælge og skifte leverandør for enhver ordre udelukkende på grundlag af prisen
     (for så vidt angår Den Kinesiske Folkerepublik, Indonesien og Thailand
     dumpingpriser) er i den forbindelse en afgørende faktor, som forklarer, hvorfor
     denne arbejdskraftintensive erhvervsgren er så yderst sårbar, idet den ikke har
     nogen mulighed for over en længere periode at modstå et vedholdende
     konkurrencepres fra dumpingimport til lave priser.
                                               45
 ---pagebreak---      EF-erhvervsgrenen var derfor nødsaget til at søge at fastholde rentabiliteten på
     bekostning af markedsandelen. Dette var stadig muligt, og rentabiliteten holdt sig
     på ca. 7% i den betragtede periode, og trods en nedgang på mere end 11
     procentpoint i markedsandelen siden 1991 havde EF-producenterne stadig en
     andel af EF-markedet på 53% i 1994.
     Beskæftigelse og virksomhedslukninger
(95) På baggrund af ovenstående viste det sig, at undersøgelsen af udviklingen i
     beskæftigelse og virksomhedslukninger var særlig relevant. Det fremgik således
     af oplysninger fra de nationale sammenslutninger, at beskæftigelsen i den sektor,
     der fremstiller det af undersøgelsen omfattede fodtøj, faldt fra ca. 127 250 i 1991
     til 114 000 i undersøgelsesperioden, altså en nedgang på ca. 10%.
     Hvad angår antallet af EF-producenter, der fremstillede det pågældende fodtøj, og
     som indstillede produktionen mellem 1991 og 1994, modtog Kommissionen
     nærmere oplysninger fra de nationale producentsammenslutninger om lukningen
     af 67 fabrikker i syv medlemsstater (Belgien, Frankrig, Italien, Nederlandene,
     Portugal, Spanien og Det Forenede Kongerige). Da nogle medlemsstater ikke
     fører detaljerede statistikker vedrørende meget små selskaber, kan det faktiske tal
     for virksomhedslukninger have været langt højere.
9.   Konklusion vedrørende skade
(96) På grundlag af oplysningerne fra de nationale fodtøjsproducenters
     sammenslutninger fremgår det klart af udviklingen i ovennævnte økonomiske
     indikatorer, at EF-producenternes situation forværredes mellem 1991 og
     undersøgelsesperioden (nemlig hvad angår produktion, salg, markedsandel,
     beskæftigelse og virksomhedslukninger).
                                              46
 ---pagebreak--- (97) Tallene for de enkelte selskaber (f.eks. vedrørende rentabilitet), som undersøgtes
     for slutningen af perioden for undersøgelse af spørgsmålet om den forvoldte
     skade, vedrører de "overlevende", og altså de mest fleksible producenter. Det
     følger heraf, at sådanne data medfører en undervurdering af skadens omfang som
     helhed, for så vidt angår hele EF-produktionen af det pågældende fodtøj. Det er
     først ved en samlet undersøgelse af situationen, at det står klart, hvor mange
     producenter der er forsvundet, og hvor stor nedgangen i produktion, salg og
     beskæftigelse har været, og dermed skadens fulde omfang.
     Hertil kommer, at den "sunde" situation, som EF-producenter i den første gruppe
     eller i kontrolgruppen måtte synes at befinde sig i, også kan skyldes, at de har
     overtaget noget af den markedsandel, der tidligere tilhørte de EF-producenter,
     som ophørte i løbet af den betragtede fireårs periode. Disse EF-producenter har
     også været nødsaget til at gå over til at fremstille visse typer fodtøj, som indtil for
     nylig har været mindre udsat for konkurrence fra dumpingimporten (f.eks.
     modepræget fodtøj, som har været en af "nicherne" på markedet).
     Visse parter har i den forbindelse gjort gældende, at EF-producenterne med stort
     held har fulgt en strategi baseret på specialisering af modevarer i den dyrere ende
     af markedet. Resultatet herafer angiveligt, at EF-producenterne ikke længere har
     kapacitet til at fremstille store mængder lavprisvarer af den type, der fremstilles i
     de eksportlande, som er omfattet af denne procedure.
                                               47
 ---pagebreak---      Det er korrekt, at i betragtning af EF-producenternes geografiske beliggenhed tæt
     på EF-markederne og muligheden for hurtig levering med henblik på at
     tilfredsstille den stigende, men ofte kortvarige, efterspørgsel fra kunderne efter
     modepræget fodtøj har mange af EF-producenterne rettet en del af eller hele deres
     produktion mod denne sektor. Nogle producenter har helt og holdent måttet
     opgive produktionen af mindre modepræget, billigere fodtøj med lav
     værditilvækst, men store serier til fordel for importenfratredjelande, medens
     andre har søgt at fremstille en blanding af modepræget fodtøj og store mængder
     af "klassisk" fodtøj. Disse serier af "klassisk" fodtøj er således de eneste, der
     giver grundlag for de mængder, der er nødvendige for at opretholde en industri-
     og forretningsstruktur af en levedygtig størrelse.
(98) Det konkluderedes derfor, at EF-producenterne af det af undersøgelsen omfattede
     fodtøj har lidt skade i et omfang, der må betegnes som væsentligt.
                             F. ÅRSAGSSAMMENHÆNG
(99) I overensstemmelse med artikel 3 i grundforordningen undersøgtes det, om den
     væsentlige skade, som EF-erhvervsgrenen havde lidt, var forårsaget af
     dumpingimporten fra Kina, Indonesien og Thailand, eller om andre faktorer
     havde forårsaget eller bidraget til denne skade.
                                               48
 ---pagebreak--- 1.     Virkningerne af dumpingimporten
( 100) Ved undersøgelsen af virkningerne af dumpingimporten skal det erindres, at på
       grund af de pågældende varers art og visse store forhandleres indflydelse er
       fodtøjsmarkedet i Fællesskabet gennemsigtigt og prisfølsomt, i det mindste i
       grossistleddet. Som nævnt i betragtning 80 berører importen af dumpingvarer fra
       de pågældende lande desuden hovedsagelig den laveste eller mellemste del af
       markedet, der almindeligvis anses for at være mest følsom over for
       prissvingninger og følgelig det segment, hvor salg til lave priser uundgåeligt har
       substitutionsvirkninger.
       Det skal endvidere anføres, at det fodtøj, der er omfattet af denne procedure, og
       som fremstilles i Fællesskabet, og det tilsvarende fodtøj, der importeres fra Den
       Kinesiske Folkerepublik, Indonesien og Thailand, er i direkte indbyrdes
       konkurrence, da det sælges gennem de samme kanaler og der meget ofte for
       forbrugeren er få synlige eller væsentlige forskelle i kvaliteten mellem de
       importerede og de i Fællesskabet fremstillede varer.
(101) Det konstateredes i den forbindelse, al den stigende import og importens stadig
       større markedsandel sammen med de betydelige underbud, der er konstateret,
       faldt sammen med nedgangen i EF-erhvervsgrenen markedsandel og den
       generelle tilbagegang for denne erhvervsgren.
       Det konkluderedes derfor, at der er en sammenhæng mellem lavprisimporten til
       dumpingpriser fra de pågældende lande og forværringen af EF-erhvervsgrenens
       situation.
                                                49
 ---pagebreak--- 2.     Virkningerne af andre faktorer
( 102) Det er også undersøgt, om andre faktorer end dumpingimporten fra Den
       Kinesiske Folkerepublik, Indonesien og Thailand kan have forårsaget eller
       bidraget til den væsentlige skade, der er forvoldt erhvervsgrenen i Fællesskabet,
       for dermed at sikre, at skade forårsaget af andre faktorer ikke tilskrives
       dumpingimporten.
       (a) Import fra andre tredjelande
( 103) Spørgsmålet om, hvorvidt import fra andre lande end de tre, der er omfattet af
       igangværende undersøgelse, kan have bidraget til den væsentlige skade, der er
       påført EF-erhvervsgrenen, undersøgtes først. I den forbindelse henviste visse
       interesserede parter specielt til import til Fællesskabet fra Vietnam. Det fremgik
       af Eurostat-tallene (efter justering for at udelukke fodtøj, der kræver særlig
       teknologi, jf. betragtning 76), at importen til Fællesskabet af de pågældende varer
       fra Vietnam steg meget betydeligt, nemlig fra ca. 30 000 par i 1991 til 15,9 mio.
       pari 1994.
       I betragtning af den voldsomme stigning i importen fra Vietnam kan det ikke
       afvises, at denne import også kan have haft skadelige virkninger for EF-
       erhvervsgrenens situation. Da der imidlertid ikke forelå oplysninger om
       varesammensætningen i denne import, var det hvad angår importpriserne ikke
       muligt at fastlægge rimelige data, der kunne danne grundlag for konklusioner.
       Den hidtil fremlagte dokumentation om priserne på de varer, der eksporteredes fra
       Vietnam til Fællesskabet, ansås derfor for utilstrækkelige til at begrunde en
       udvidelse af igangværende undersøgelse til også at omfatte Vietnam.
                                                  50
 ---pagebreak--- (104) Det skal desuden bemærkes, at markedsandelen i Fællesskabet for alle tredjelande
       indbefattet Vietnam, men ikke Den Kinesiske Folkerepublik, Indonesien og
       Thailand, steg med 12% mellem 1991 og 1994, medens de pågældende tre lande
       øgede deres markedsandel betydeligt mere i samme periode, nemlig med 46%.
(105) Det konkluderes derfor, at selv om importen fra andre tredjelande kan have
       bidraget til den skade, som EF-erhvervsgrenen har lidt, kan virkningen heraf ikke
       anses for at have brudt årsagssammenhængen mellem dumpingimporten fra de
       pågældende tre lande og den væsentlige skade, som EF-erhvervsgrenen har lidt.
       (b) Intern konkurrence i Fællesskabet
(106) Flere interesserede parter gjorde gældende, at der var betydelig intern
       konkurrence i Fællesskabet mellem producenter i Italien, Portugal og Spanien og
       producenter i de øvrige medlemsstater, og at dette var årsagen til, at nogle EF-
       producenter befandt sig i én ugunstig økonomisk situation. De
       konkurrencemæssige devalueringer af nogle medlemsstaters valutaer og
       Kommissionens beslutning om ikke at tillade betaling af statsstøtte til den
       italienske fodtøj sindustri4 bl.a. begrundet med dens sunde økonomiske situation
       er også blevet fremført som en yderligere antydning af, at skade, som EF-
       erhvervsgrenen måtte have lidt, i høj grad er selvskabt.
( 107) Med hensyn til ovennævnte argumenter bør der imidlertid sondres mellem redelig
       konkurrence og illoyal konkurrence, og det skal påpeges, at der i et enhedsmarked
       findes mekanismer, der sikrer, at konkurrencen mellem producenter i
       Fællesskabet finder sted på redelige vilkår.
4
    Kommissionens beslutning 96/542/EF (EFT L 231 af 12.9.1996, s. 23).
                                                  51
 ---pagebreak--- Ved vurderingen af den skade, som erhvervsgrenen i Fællesskabet har lidt, er der
endvidere taget hensyn til situationen for EF-producenterne af de pågældende
varer i alle medlemsstater, hvor der fremstilles fodtøj af de pågældende typer i
betydelige mængder. Resultaterne af denne vurdering afspejler situationen for EF-
erhvervsgrenen som helhed. De aggregerede data, der anvendtes til vurdering af
skaden, kompenserer følgelig for eventuelle interne forskelle i EF-
erhvervsgrenens resultater. Det er i den forbindelse f.eks. værd at bemærke, at
hvis intern konkurrence havde været den eneste drivende kraft på markedet, ville
EF-erhvervsgrenens markedsandel ikke være faldet fra 64,5% i 1991 til 53,3% i
1994, eftersom nogle producenters tab af markedsandele ville have været gevinst
for andre.
Det fremgår af undersøgelsen, at nedgangen i produktion, markedsandel og
beskæftigelse for producenterne i nogle medlemsstater på ingen måde er blevet
opvejet af en forbedring i situationen for producenterne i andre medlemsstater,
som en del interesserede parter har fremført.
Det skal også understreges, at Kommissionens beslutning om ikke at tillade, at
der ydes statsstøtte til den italienske fodtøjsindustri var baseret på en vurdering af
den pågældende erhvervsgren som helhed i modsætning til det segment af
markedet, der er omfattet af den foreliggende undersøgelse. Endvidere var denne
beslutning baseret på de virkninger, som en sådan foranstaltning ville have for det
indre markeds funktion, og det erkendes bl.a., at beskæftigelsessituationen er
vanskelig i denne sektor i alle medlemsstater.
                                           52
 ---pagebreak--- ( 108) Efter den endelige underretning om undersøgelsesresultaterne gjorde nogle parter
       gældende, at i betragtning af, at visse EF-producenter har registreret en meget
       negativ udvikling i de seneste år, medens andre har fastholdt deres omsætning,
       kan den skade, som EF-erhvervsgrenen har lidt, skyldes forskelle i de
       ledelsesmæssige kvalifikationer i selskaberne og ikke virkningerne af
       dumpingimporten.
(109) Det skal i den forbindelse understreges, at som følge af forskelle i varesortimentet
       er det normalt, at alle selskaber ikke i samme grad er berørt af konkurrencen fra
       lavprisimporten til dumpingpriser. Det er også normalt, at nogle selskaber i et
       marked præget af konkurrence opnår bedre resultater end andre, og det er netop
       antallet af producenter i Fællesskabet, der sikrer, at der er konkurrence. Desuden
       konstateredes der som led i undersøgelsen ingen tegn på dårlig ledelse (f.eks. i
       forbindelse med investerings- eller beskæftigelsespolitik). Som anført ovenfor
       kan intern konkurrence ikke være årsagen til den generelle nedgang i EF-
       producenternes markedsandel, og den kan derfor ikke anses for at bryde
       årsagssammenhængen mellem dumpingimporten og den skade, som EF-
       erhvervsgrenen har lidt.
                                                  53
 ---pagebreak---           (c) Overførsel af arbejdskraftintensive processer i underentreprise
(110) Det blev også fremført, at en række EF-producenter har overført nogle af deres
          mere arbejdskraftintensive processer til tredjelande med lave
          arbejdskraftomkostninger, og at de derved har bidraget til den samlede skade,
          som er påført EF-erhvervsgrenen, navnlig med hensyn til beskæftigelsen. Det skal
          i den forbindelse påpeges, at det forhold, at nogle producenter har måttet ty til en
          sådan fremgangsmåde, som er en forsvarsforanstaltning, der er truffet for at
          mindske omkostningerne i et forsøg på at konkurrere med dumpingvarerne, er et
          yderligere bevis for det konkurrencemæssige pres, der udøves af
          dumpingimporten.
3.        Konklusion vedrørende årsagssammenhæng
( 1 1 1 ) Selv om visse andre faktorer end dumpingimporten fra de pågældende lande kan
          have bidraget til den skade, som EF-erhvervsgrenen har lidt, fastslås det, at der
          særskilt betragtet foreligger en årsagssammenhæng mellem dumpingimporten til
          lave priser fra Den Kinesiske Folkerepublik, Indonesien og Thailand, og den
          væsentlige skade, som EF-erhvervsgrenen har lidt. Denne konklusion er baseret
          på de forskellige faktorer, der er omhandlet i det foregående, og navnlig de
          betydelige prisunderbud, den væsentlige stigning i disse landes markedsandel (og
          den tilsvarende nedgang i EF-erhvervsgrenens markedsandel) og den meget store
          vækst i dumpingimporten, som har medført, at et stort antal producenter i
          Fællesskabet er blevet tvunget til at lukke. For denne konklusion taler yderligere
          det forhold, at den generelle effektivitet i Fællesskabets fodtøj sindustri, som
          fremstiller de pågældende varer, ikke kan anfægtes, som det bl.a. fremgår af EF-
          producenternes resultater på eksportmarkederne uden for Fællesskabet (EF-
          erhvervsgrenens eksport steg således målt i mængde med 25% mellem 1991 og
          1994).
                                                    54
 ---pagebreak---                          G. FÆLLESSKABETS INTERESSER
(112) På grundlag af alle fremlagte beviser undersøgtes det, om der til trods for
      konklusionerne vedrørende dumping og den skade, der er forvoldt som følge
      heraf, foreligger tvingende grunde, der vil kunne føre til den konklusion, at det
      ikke er i Fællesskabets interesse at indføre foranstaltninger i dette særlige
      tilfælde. Med henblik herpå og i henhold til artikel 21, stk. 1, i grundforordningen
      undersøgtes virkningerne af eventuelle foranstaltninger for alle berørte parter
      samt følgerne af ikke at træffe foranstaltninger.
      Ved vurderingen heraf blev der navnlig taget hensyn til nødvendigheden af at
      afhjælpe den skadevoldende dumpings handelsfordrejende virkninger og at
      genskabe effektive konkurrencevilkår.
1.    Virkninger for EF-erhvervsgrenen og dens leverandører
      (a) EF-erhvervsgrenens interesser
(113) Uden foranstaltninger til afhjælpning af virkningerne af dumpingimporten fra
      Kina, Indonesien og Thailand anses det for uundgåeligt, at EF-producenternes
      situation forværres yderligere. Flere EF-producenter og i den sidste ende den
      pågældende erhvervsgren som helhed vil begynde at registrere finansielle tab med
      det resultat, at der bliver tale om yderligere fabrikslukninger og et betydeligt tab
      af arbejdspladser ud over dem, der skyldes rationalisering og teknologiske
      forbedringer. Det skal påpeges, at hvis der er færre producenter til stede på
      fællesskabsmarkedet, begrænses konkurrencen måske tilsvarende.
                                                 55
 ---pagebreak--- (114) Nogle interesserede parter gjorde gældende, at i betragtning af fodtøjsindustriens
         mobilitet på verdensplan ville antidumpingforanstaltninger mod Den Kinesiske
         Folkerepublik, Indonesien og Thailand ikke have nogen positiv indvirkning på
         EF-erhvervsgrenens situation som følge af en sandsynlig flytning af indkøbet af
         forsyninger til andre tredjelande med billig arbejdskraft, såsom Bangladesh,
         Indien eller Vietnam. Det er endvidere gjort gældende, at den erhvervsgren, der
         fremstiller fodtøj med overdel af læder eller plast, i så henseende er i samme
         situation som den, der fremstiller håndtasker af syntetiske materialer, og at Rådet
         følgelig også i den foreliggende sag bør afstå fra at indføre foranstaltninger5.
(115) Flytning af indkøbet af forsyninger mellem forskellige lande har været en vigtig
         faktor på fodtøjsmarkedet i flere år. Det skal i den forbindelse bemærkes, at EF-
         erhvervsgrenen har været i stand til gennem automatisering og rationalisering
         delvis at kompensere for importørernes stadige bestræbelser for at finde de lande,
         der har de laveste arbejdskraftomkostninger. Dette kan imidlertid ikke være
         tilfældet på baggrund af den betydelige stigning i dumpingimporten fra de tre
         lande, der er omfattet af denne procedure. Hvad angår den påståede lighed mellem
         den foreliggende procedure og sagen vedrørende håndtasker af syntetiske
         materialer skal det understreges, at den betydelige markedsandel, som den
         klagende EF-erhvervsgren i den foreliggende sag fortsat opretholder,
         kapitalejerne i de fleste eksportselskaber samt de betydelige
         erhvervsinvesteringer, der er nødvendige for at fremstille fodtøj, ganske klart
         udelukker enhver rimelig og relevant sammenligning mellem de to erhvervsgrene.
         Rådet kan derfor ikke godtage, at den af hensyn til et krav om konsekvens bør
         afstå fra at træffe foranstaltninger i den foreliggende sag.
5
    Jf. betragtning 105 og 106 i Rådets forordning (EF) nr. 1567/97 (EFT L 208 af 2.8.1997, s. 31).
                                                       56
 ---pagebreak---       Desuden er den kendsgerning, at producenterne/eksportørerne vil kunne overflytte
      deres produktionsanlæg til andre lande for at undgå betaling af antidumpingtold,
      ikke i sig selv en tilstrækkelig grund til, at Rådet ikke skulle indføre
      foranstaltninger i en sag, hvor det er fastslået, at eksporten til EF-markedet finder
      sted til dumpingpriser og forårsager væsentlig skade for den pågældende
      erhvervsgren i Fællesskabet. Skulle en sådan situation opstå, kan EF-
      erhvervsgrenen indgive en klage med anmodning om, at der indledes en
      antidumpingprocedure mod en sådan import eller en undersøgelse vedrørende
      omgåelse i henhold til artikel 13 i grundforordningen.
(116) Det anførtes endvidere, at hvis der skulle indføres foranstaltninger, ville
      kinesiske, indonesiske og thailandske producenter/eksportører gå over til at
      fremstille de typer fodtøj, for hvilke EF-producenterne har en teknologisk og
      moderelateret fordel, og således påføre EF-erhvervsgrenen yderligere skade.
      Ses der bort fra, at denne form for argumentation ikke kan føre til den konklusion,
      at Rådet bør afstå fra at vedtage foranstaltninger, når der finder skadelig dumping
      sted, er der intet der giver anledning til at antage, at selv hvis der ikke træffes
      foranstaltninger, vil producenterne/eksportørerne i ovennævnte lande ikke i
      fremtiden beslutte at udvide deres sortiment af det fodtøj, som de fremstiller og
      eksporterer. Det blev således i flere redegørelser fra importørerne påpeget, at der
      var iagttaget en udviklingstendens i retning mod import af varer af højere kvalitet
      med tilsvarende højere priser. Som tidligere nævnt kunne denne
      udviklingstendens allerede iagttages før undersøgelsesperioden.
                                                 57
 ---pagebreak---       (h)     Forsyningsindustriens interesser (råmaterialer og maskiner til EF-
              erhvervsgrenen)
(117) Det har været et markant træk ved denne undersøgelse, at EF-producenterne (og
      deres leverandører af råmaterialer og udstyr osv.) i mange medlemsstater ofte er
      grupperet i samme geografiske område. Lukningen af én fabrik kan derfor have
      skadelige følgevirkninger for andre virksomheder i området, især hvad angår
      beskæftigelsen.
(118) Det er gjort gældende, at hvis der indføres foranstaltninger vil det være til skade
      for EF-producenternes salg af maskiner til fodtøj sindustrien i Den Kinesiske
      Folkerepublik, Indonesien og Thailand.
      Hvad angår leverandørerne af maskiner til fremstilling af fodtøj, er der ikke
      modtaget nogen dokumentation for, at producenterne/eksportørerne i Den
      Kinesiske Folkerepublik, Indonesien eller Thailand er EF^udstyrsproducenternes
      største eller vigtigste kunder.
      Under alle omstændigheder skal det bemærkes, at EF-erhvervsgrenen ganske klart
      investerer i automatisering og især i sprøjtestøbningsprocessen. Denne
      automatisering, som bidrager til den teknologiske forbedring af
      fremstillingsprocessen for fodtøj i Fællesskabet, er forbundet med investeringer i
      maskiner og støbeforme fremstillet i Fællesskabet.
2.    Virkninger for forbrugerne
(119) Selv om der ikke er modtaget henvendelser fra forbrugerorganisationer efter
      offentliggørelsen af meddelelsen om indledning af denne procedure, har nogle
      parter gjort gældende, at antidumpingforanstaltninger vil have alvorlige følger for
      forbrugerne i Fællesskabet, især dem med de laveste indkomster.
                                               58
 ---pagebreak---        Der er foretaget en nærmere undersøgelse af denne påstand om
       foranstaltningernes forudselige indvirkning på salgsprisen til forbrugerne. Der er
       nedenfor redegjort for resultaterne af denne undersøgelse, som er baseret på de
       foreliggende oplysninger.
       (a) Virkninger i absolutte tal
( 120) Hvad for det første angår priserne på fodtøj ved levering til forhandlerne er det
       sandsynligt, at disse leverandører i betragtning af konkurrencen og antallet af
       leverandører enten i Fællesskabet (hvor EF-erhvervsgrenen stadig har 53,3% af
       markedet) eller i tredjelande, som ikke er omfattet af denne procedure (importen
       fra disse lande tegner sig for 28,3% af markedet) ikke vil være i stand til i
       væsentligt omfang at forhøje deres priser uden risiko for at tabe markedsandele.
       Det skal erindres, at de skadestærskler, der fastsattes for Indonesien og Thailand
       er betydeligt lavere end for Den Kinesiske Folkerepublik, idet deres importpris i
       gennemsnit i undersøgelsesperioden udgjorde henholdsvis 6,97 ECU og 7,16
       ECU pr. par. I betragtning af, at markedsandelen for fodtøj med oprindelse i Den
       Kinesiske Folkerepublik er 9,3% (med en gennemsnitspris på 5,47 ECU pr. par i
       undersøgelsesperioden) og på baggrund af den foreslåede told, vil den
       gennemsnitlige maksimale forudselige virkning af de foreslåede foranstaltninger
       på prisen på det pågældende fodtøj andrage 0,4 ECU pr. par.
                                                 59
 ---pagebreak---       Forbrugerne vil således kun komme til at betale et tillæg på 0,4 ECU pr. par, hvis
      forhandlerne beslutter at fastholde en uændret margen og overvælter de øgede
      omkostninger på forbrugerne. Da det gennemsnitlige forbrug af det pågældende
      fodtøj i Fællesskabet årligt er mindre end et par per person, vil følgevirkningerne
      af de foreslåede foranstaltninger ganske klart være ubetydelige for den
      gennemsnitlige forbrugers årsbudget.
      (b)     Relative virkninger, prisens indvirkning på forbruget
(121) Relativt set var grundlaget for beregningerne gennemsnitsprisen for det
      pågældende fodtøj, leveret til forhandlers lager, dvs. 13,5 ECU pr. par, hvor der
      for de importerede varers vedkommende tages hensyn til den justering for
      forskelle i handelsled, der er omhandlet i betragtning 85. Anvendes den laveste
      bruttofortjeneste, der er konstateret i de distributionskanaler, der analyseres
      nedenfor, dvs. 125%, anslås det, at gennemsnitsprisen for forbrugeren for den
      pågældende vare er højere end 30 ECU pr. par, inklusive alle omkostninger og
      told, der påløber mellem indførsel og salg til den endelige forbruger.
      Antidumpingtolden vil følgelig påvirke forbrugerprisen med ca. 1,3%.
      Som anført ovenfor bør denne procentsats ses både i lyset af den absolutte
      prisforhøjelse (0,4 ECU pr. par) og den generelle prisudvikling i løbet af perioden
      for undersøgelse af spørgsmålet om den forvoldte skade. I løbet af de fire år, der
      indgik i undersøgelsen, og som følge af dumpingimportens indtrængen på
      markedet, faldt den gennemsnitlige markedspris, leveret til forhandlers lager,
      således i absolutte tal, og korrigeret for den almindelige inflation, med over 10%.
                                                 60
 ---pagebreak--- (122) Det skal tilføjes, at selv hvis forbrugerne faktisk sammenligner priserne på samme
       tidspunkt i forskellige forretninger, er de for så vidt angår den pågældende vare
       almindeligvis mindre opmærksomme på udviklingen i det generelle prisniveau.
       Ovennævnte nedgang i priserne hindrede således ikke, at det samlede forbrug af
       den pågældende vare faldt med 6%.
       Dette kan forklares ved en vis mæthed, som kan iagttages for varer, der
       vedvarende sælges til så lave priser, at forbrugerne næppe reagerer på en
       begrænset ændring i det generelle prisniveau. Det er derfor tvivlsomt, at en
       fuldstændig overvæltning af tolden, dvs. en maksimal prisforhøjelse på 1,3%, vil
       have nogen væsentlig indvirkning på den nuværende udviklingstendens for
       efterspørgslen på EF-markedet.
(123) Da der ikke forelå andre oplysninger eller reaktioner fra
        forbrugerorganisationerne, konkluderedes det, at følgevirkningerne af de
       foreslåede foranstaltninger formentlig vil være ubetydelige for forbrugerne af det
       pågældende fodtøj.
3.     Virkninger i forhandlerleddet
        (a) Virkninger i forhandlerleddet som helhed
( 124) Det er gjort gældende, at indførelsen af foranstaltninger vil have stærkt negative
        følger for importørerne. Der er mere generelt fremført divergerende synspunkter
        om situationen i hele distributionskæden for fodtøj, som angiveligt er en aktivitet,
        der har langt større betydning i Fællesskabet end produktionen af fodtøj, både i
        henseende til omsætning og beskæftigelse.
                                                 61
 ---pagebreak--- Det skal for det første påpeges, at omsætningen i distributionskæden for en given
mængde fodtøj ifølge sagens natur vil være højere end i de produktionsselskaber,
hvorfra varerne indkøbes, ganske enkelt som følge af den højere
forhandlermargen. For det andet kan beskæftigelsestallene i forhandlerleddet,
hvor der sælges alle typer af fodtøj, ikke sammenlignes med de tilsvarende tal
udelukkende for produktionen i Fællesskabet af den pågældende vare.
Eftersom de endelige forbrugere ikke køber sko i mængder af nogen betydning
uden for Fællesskabet, kan negative følgevirkninger af antidumpingtold for
distributionssystemet som helhed kun opstå som et resultat af en betydelig
nedgang i forbruget og dermed omsætningen, eller i det forhold, at forhandlerne
er nødsaget til at acceptere en lavere margen for at mindske en stigning i
forbrugerpriserne mest muligt og en nedgang i forbruget.
Som anført ovenfor kan det på baggrund af de forudselige følgevirkninger af
eventuelle foranstaltninger for forbrugerne af den pågældende vare anses for højst
usandsynligt, at forbruget af den pågældende vare vil falde væsentligt som et
resultat af indførelsen af antidumpingforanstaltninger, også selv om forhandlerne
skulle opretholde deres nuværende margener.
Det kan derfor alt i alt konkluderes, at virkningerne af eventuelle foranstaltninger,
vil være meget begrænsede for distributionskæden. Der blev imidlertid foretaget
en dybtgående analyse på baggrund af fodtøj sdistributionssystemets struktur i
Fællesskabet.
                                          62
 ---pagebreak---        (b)     Fodtøjsdistributionssystemets struktur i Fællesskabet
( 125) Fodtøjsdistributionssystemet i Fællesskabet består af fire forskellige salgskanaler
       i forbindelse med salget til den endelige bruger, nemlig mærkevarekæderne, de
       uafhængige detailhandlere, ikke-specialiserede supermarkeder og andre former
       for almindeligvis ikke-specialiseret distribution, som f.eks.
       beklædningsforretninger.
       (i)     Uafhængige detailhandlere
( 126) Den traditionelle distributionskanal består af uafhængige detailhandlere, som
       almindeligvis køber deres varer fra grossister. Udviklingen i distributionssystemet
       går imidlertid i retning af, at grossisterne forsvinder, efterhånden som
       detailhandlerne indgår i et nærmere samarbejde med et mere begrænset antal
       producenter eller slutter sig sammen i indkøbsforeninger, men bibeholder deres
       uafhængighed.
       Hvad angår detailhandlerne selv befinder de sig i en vanskelig
       konkurrencesituation, da de hver for sig ikke kan kontrollere leverandørernes
       prispolitik og er nødsaget til at forlange høje avancer på mellem 150 og 200% for
       at dække de forholdsvis høje omkostninger, der er forbundet med
       forretningsvirksomhed i de ofte dyrere kvarterer i byerne. De har således tabt
       terræn i nogle medlemsstater til nyere former for distribution, som henhører under
       de øvrige tre kategorier, og især mærkevarekæderne.
                                                  63
 ---pagebreak---        Som følge af deres stærke tilstedeværelse i andre medlemsstater og deres dækning
       af den øverste ende af markedet, hvor de opretholder vedvarende gode
       forretningsforbindelser med deres kunder, skal det anføres, at uafhængige
       detailhandlere stadig i det mindste i henseende til værditilvækst og beskæftigelse
       (over 250 000 arbejdstagere) er den vigtigste distributionskanal i Fællesskabet,
       om end de formentlig ikke ligger på førstepladsen med hensyn til markedsandel,
       målt i mængde.
       (ii)    Mærkevarekæder i detailleddet
( 127) Disse kæder, som undertiden også er involveret i produktionsvirksomhed i
       Fællesskabet, ejes i hvert land almindeligvis af et eller to store selskaber, som på
       sin side ejer flere varemærker og udøver deres virksomhed på hele markedet. De
       driver supermarkeder eller discountbutikker uden for byerne og kan konkurrere
       med de ikke-specialiserede supermarkeder på grund af salgsomfang, priser og
       specialisering.
       Mærkevarekæderne i detailleddet sælger også deres varer gennem forretninger i
       bycentrene, hvor de afløser de uafhængige detailhandlere ved salg i
       standardiserede butikker med lavere omkostninger, som er et svar på nogle
       kunders behov for et alternativ til discountbutikker. Som følge af deres stærke
       position, deres adgang til forsyninger på verdensmarkedet, fordi de importerer for
       egen regning, og den forholdsvis lave margen, de beregner sig, almindeligvis
       omkring 25% af salgsomkostningerne for de centrale indkøbssteder og 100% i
       gennemsnit for butikkerne, er disse mærkevarekæder i detailleddet i stand til
       hurtigt at vinde markedsandele, når først de gør deres entré på markedet, og at
       opnå en vækst på over 5% om året.
                                                64
 ---pagebreak---        (iii)   Ikke-specialiserede supermarkeder
( 128) Ikke-specialiserede supermarkeder, som tegner sig for en betydelig del af
       fodtøj smarkedet målt i mængde, men mindre målt i værdi som følge af de lave
       gennemsnitspriser for deres salg, har stor betydning i den lavere ende af
       markedet. Om end de undertiden køber direkte fra leverandører uden for
       Fællesskabet, importerer de sædvanligvis deres varer gennem specialiserede
       importører og tegner sig for en betydelig del af disses salg af fodtøj. Deres
       traditionelle bruttofortjeneste er ca. 100%, men den kan svinge fra ca. 60% i
       forbindelse med salgsfremstød til over 130% på visse EF-fremstiIlede varer. Som
       følge af det yderligere led i afsætningskæden, som importøren betegner, og de
       faste omkostninger, der påløber, er forbrugerprisen på de fra de pågældende lande
       importerede varer ved afsætning gennem denne salgskanal sædvanligvis tre gange
       højere end cif-prisen.
       (iv)    Andre salgskanaler
( 129) Andre salgskanaler, såsom postordrefirmaer eller beklædningsforretninger har
       vundet en vis betydning i nogle medlemsstater, men ingen af dem har alene
       vundet større betydning på fællesskabsplan. I nogle medlemsstater har
       specialiserede postordrefirmaer en omkostningsstruktur i lighed med
       mærkevarekædernes. Beklædningskæder på fællesskabsplan har i deres "små"
       butikker også fodtøj som et tilbehør i form af modeprægede mærkevarer,
       almindeligvis med højere margener end deres sædvanlige beklædningsartikler.
        Som følge af modeaspektet af dette salg indebærer det konkurrence for
        mærkevarekæderne omend i mindre omfang end de store blandede forretninger i
        bycentrene.
                                                 65
 ---pagebreak---       (c)      De foreslåede foranstaltningers særlige følgevirkninger for de forskellige
               salgskanaler
(130) Med hensyn til de uafhængige detailhandlere, som stadig tegner sig for det største
      antal beskæftigede i distributionssystemet for fodtøj i Fællesskabet, styrkes den
      generelle konklusion, der er omhandlet i betragtning 124, af den kendsgerning, at
      det sædvanligvis kun er en lille del af deres leverancer af den pågældende vare,
      der har oprindelse i Den Kinesiske Folkerepublik, Indonesien eller Thailand. Det
      skal tilføjes, at de er sluttet sammen i et forbund, hvor otte medlemsstater er
      repræsenteret, og at der ikke på medlemmernes vegne fra dette forbund eller fra
      anden side er modtaget indsigelse mod den mulige indførelse af
      antidumpingforanstaltninger.
(131) De selskaber, der ejer mærkevarekæder, har anfægtet behovet for at indføre
      antidumpingtold. Selv om den generelle konklusion også gælder disse parter,
      forklarer det forhold, at nogle af dem i højere grad end de uafhængige
      detailhandlere baserer deres indkøb af den pågældende vare på dumpingimport,
      hvorfor de inden for distributionssystemet vil kunne frygte, at foranstaltningerne
      vil have negative følger for deres komparative konkurrencesituation.
      Eventuelle foranstaltningers direkte følgevirkninger for disse selskabers
      finansielle situation vil være ubetydelig, hvis toldens fulde beløb overvæltes på
      forbrugeren. Der kan kun forventes indirekte, negative finansielle følgevirkninger,
      hvis forbrugerne på grund af denne prisforhøjelse skulle mindske deres køb af den
      pågældende vare betydeligt. Skulle dette imidlertid blive tilfældet, vil det kun
      blive i begrænset omfang, jf. betragtning 122.
                                                 66
 ---pagebreak---       Desuden er den pågældende vare aldrig den eneste indtægtskilde for disse
      specialiserede butikker, og som følge af de lave priser, tegner den sig for mindre
      end 12% af de samarbejdsvillige mærkevareselskabers omsætning. På denne
      baggrund vil en beskeden tilbagegang i efterspørgslen efter den pågældende vare,
      som må anses for usandsynlig, have ubetydelige følgevirkninger for selskabet
      som helhed, navnlig hvis efterspørgslen i det mindste delvis rettes mod fodtøj til
      højere priser, formentlig med en højere fortjeneste i absolutte tal.
(132) For så vidt angår ikke-specialiserede supermarkeder eller andre ikke-
      specialiserede forretninger, vil sådanne selskabers situation næppe blive berørt af
      indførelsen af foranstaltninger, selv i tilfælde af ovennævnte markedsudvikling,
      fordi disse selskaber i endnu mindre grad baserer deres salg på den pågældende
      vare.
(133) Der blev foretaget en undersøgelse af situationen for de importører, der leverer til
      disse ikke-specialiserede distributionskanaler, idet det konstateredes, at den del af
      deres omsætning, som hidrører fra varer importeret fra de pågældende lande, var
      betydelig. De pågældende selskaber er almindeligvis baseret på en meget
      begrænset og fleksibel struktur, som gør det muligt for dem kun at sælge, når den
      avance, der påregnes opnået, giver dækning for de omkostninger, der påløber.
      Deres viden om markedet og deres evne til at planlægge og sælge påvirkes ikke af
      oprindelseslandet for varerne. Da antidumpingforanstaltningerne indvirker på
      distributionssystemet for fodtøj som helhed, vil disse importører kunne udnytte
      enhver markedssituation og fortsat forsyne deres kunder med importvarer fra
      Kina, Indonesien eller Thailand eller med ikke dumpede varer eller varer
      fremstillet i Fællesskabet.
                                                 67
 ---pagebreak--- ( 134) Det kan således ikke fastslås, at indførelsen af antidumpingforanstaltninger på det
       pågældende fodtøj vil påvirke fodtøjsdistributionssystemets finansielle situation i
       væsentligt omfang, hverken systemet som helhed eller en del deraf.
4.     Konklusion vedrørende Fællesskabets interesser
(135) Efter at have undersøgt alle de forskellige involverede parters interesser fastslås
       det, at der foreligger en positiv begrundelse for at træffe foranstaltninger, og at
       der ikke er tvingende årsager til ikke at gribe ind over for den pågældende
       dumpingimport. Ydes der således ikke den pågældende erhvervsgren i
       Fællesskabet tilstrækkelig beskyttelse mod den skadelige dumping, øges dens
       vanskeligheder, hvilket vil kunne medføre, at den må ophøre eller flyttes uden for
       Fællesskabet.
       Endelig skal det anføres, at i betragtning af den tid, der er forløbet siden
       afslutningen af dumping- og skadesundersøgelsen, anses det for påkrævet, at der
       direkte indføres endelig antidumpingtold på importen af den pågældende vare,
       dvs. uden forudgående indførelse af midlertidig told.
                                                68
 ---pagebreak---                                    H. ENDELIG TOLD
1.     Samtidig anvendelse af antidumpingforanstaltninger og kvantitative
       restriktioner
       (a) Retlige aspekter
(136) Visse interesserede parter fremførte, at der ikke burde indføres
       antidumpingforanstaltninger over for importen af de varer, der er omfattet af den
       foreliggende undersøgelse, og som har oprindelse i Den Kinesiske Folkerepublik,
       da disse varer allerede er omfattet af et kvantitativt kontingent gældende for hele
       Fællesskabet, som indførtes ved Rådets forordning (EF) nr. 519/946, dvs. i
       undersøgelsesperioden.
(137) EF-institutionerne kan ikke tilslutte sig dette synspunkt, som de anser for at være
       baseret på en fejlagtig fortolkning af begrundelsen for ovennævnte forordning.
       Ved den pågældende forordning indførtes en ny handelsordning, som førte til
       afskaffelse af 4 617 nationale restriktioner, som var gældende i henhold til den
       tidligere ordning over for lande uden markedsøkonomi, og som næsten alle
       vedrørte Den Kinesiske Folkerepublik. Disse restriktioner erstattedes af
       fællesskabskontingenter for 7 kinesiske varer og fællesskabstilsyn for 26 andre
       varer.
       Disse autonome kontingenter, som kun omfatter nogle få særligt følsomme varer,
       kan generelt ikke betragtes som en undtagelse fra en eller anden hypotetisk liberal
       handelsordning med Den Kinesiske Folkerepublik, men indgår som et led i
       midlerne til at opnå en mere liberal og frem for alt mere ensartet handelsordning
       med Den Kinesiske Folkerepublik, medens foranstaltninger i henhold til
       grundforordningen er rettet mod skadelig dumpingimport.
6
    EFT L 67 af 10.3.1994, s. 89.
                                                 69
 ---pagebreak---       Følgelig er der ikke allerede ved hjælp af et andet instrument til beskyttelse af
      handelen grebet ind over for den skade, som tilstræbes afhjulpet gennem
      indførelsen af antidumpingforanstaltninger. Efter gennemførelse af en
      antidumpingundersøgelse, hvoraf det fremgår, at det er påkrævet at indføre
      foranstaltninger for at afhjælpe skadelig dumping, kan det derfor påtænkes at
      indføre sådanne foranstaltninger, uanset om der foreligger kvantitative
      restriktioner, som finder anvendelse på de pågældende varer. Denne konklusion
      måtte imidlertid undersøges nærmere ud fra en økonomisk synsvinkel.
      (b) Økonomiske aspekter (kontingenternes indvirkning på importudviklingen)
(138) Af de data, der forelå ved fastlæggelsen af de foreløbige undersøgelsesresultater
      (begrænset til 1995) fremgik det, at importenfraDen Kinesiske Folkerepublik
      efter afslutningen af undersøgelsesperioden var faldet betydeligt, medens priserne
      var steget.
      Disse omstændigheder ansås for tilstrækkeligt usædvanlige til at berettige, at der
      på grundlag af de senest foreliggende oplysninger blev foretaget en supplerende
      undersøgelse af importudviklingen efter udløbet af undersøgelsesperioden. Det
      ansås ikke for rimeligt at indføre midlertidige foranstaltninger i den periode, der
      var nødvendig for at gennemføre denne supplerende undersøgelse.
(139) For at undersøge importudviklingen for den pågældende vare i de to år, der fulgte
      umiddelbart efter indførelsen af kontingentet, blev der taget hensyn til visse
      metodologiske aspekter:
                                               70
 ---pagebreak---       Da kontingentet tildeles årligt og følger kalenderåret ansås for det første skøn
      baseret på data, der kun svarede til nogle måneder i 1996, ikke for at være
      tilstrækkeligt nøjagtige. Nedenstående analyse er derfor gennemført på grundlag
      af af tal gældende for hele året 1995 og 1996, og den kunne først afsluttes, da der
      forelå sådanne tal for 1996.
      For det andet skal det anføres, at der ved forordning (EF) nr. 519/94, som ændret,
      indførtes kvantitative restriktioner på visse typer fodtøj, der henhører under de
      samme positioner i nomenklaturen som det fodtøj, der er omfattet af den
      foreliggende procedure, men fodtøj, der kræver "særlig teknologi" og pr.
      definition solgtes til en pris af mindst 9 ECU (oprindeligt 12 ECU) pr. par,
      beregnet cif, var undtaget fra disse restriktioner. Som anført i betragtning 15 blev
      fodtøj med samme anvendelsesformål og med de samme egenskaber som fodtøj,
      der kræver "særlig teknologi", men uanset prisen herpå også holdt uden for den
      foreliggende antidunipingundersøgelse.
(140) For årene 1995 og 1996 blev fodtøj, hvortil der kræves særlig teknologi, på
      grundlag af TARIC-data skilt ud fra den samlede import, der var registreret under
      de pågældende KN-koder, med henblik på at fastsætte importmængde og -værdi
      for den pågældende vare. Da der ikke forelå fuldstændige TARI C-statistikker før
      1995, blev der foretaget justeringer for de tidligere år med nævnte år som
      referencegrundlag. Af en sammenligning af tallene vedrørende importen fra Den
      Kinesiske Folkerepublik i 1995 og 1996 med tallene for årene forud for
      indførelsen af kontingentet kan der drages to konklusioner:
                                                 71
 ---pagebreak---       Som forventet havde kontingentet en synlig indvirkning på de mængder, der
      importeredes fra Den Kinesiske Folkerepublik; den mest markante nedgang fandt
      sted mellem 1994 og 1995, nemlig fra 28,6 til 16,1 mio. par. Mere detaljeret viste
      tallene, at de importerede mængder faldt mellem 1994 og 1995 for alle de fire
      varekategorier, der modsvarer tidligere nævnte fire KN-koder. Mellem 1995 og
      1996 steg importen imidlertid igen og nåede op på 19,1 mio. par.
      Endvidere konstateredes det, at priserne ikke steg som følge af indførelsen af
      kontingentet, og dette er af større betydning i forbindelse med en
      antidumpingprocedure. Selv om man kunne have forventet, at priserne ville stige i
      takt med den nedgang i importmængderne, der var en følge af kontingentet, skete
      dette ikke. Den gennemsnitlige importpris har således holdt sig på et næsten
      uændret niveau siden indførelsen af kontingentet, idet den svingede fra 5,75 ECU
      pr. par i 1993, hvor mængderne var størst, til 5,69 ECU pr. par i 1996. Der kunne
      ikke for nogen af de fire kategorier iagttages en ændring i importprisudviklingen
      for de pågældende varer fra Den Kinesiske Folkerepublik. Det skal også
      bemærkes, at blandt de pågældende eksportlande er de kinesiske priser langt de
      laveste.
(141) Inden for de undersøgte fire KN-koder kunne det ikke fastslås, at der havde været
      tale om en gradvis overgang til fodtøj, der krævede særlig teknologi, og som var
      holdt uden for undersøgelsen og solgtes til høje priser, hvilket kunne have
      forklaret stagnationen i importprisen for de øvrige varer. Fodtøj, der kræver
      særlig teknologi, tegnede sig således for en uændret andel af den samlede import
      henhørende under de pågældende KN-koder mellem 1995 og 1996, både i
      mængde og i værdi.
                                               72
 ---pagebreak--- (142) Der kunne ikke konstateres nogen væsentlig ændring i den generelle udvikling i
       importen fra Thailand og Indonesien og i konkurrencevilkårene på markedet, som
       er i modstrid med de undersøgelsesresultater, der er omhandlet i betragtning 78 -
       87.
( 143) På baggrund af ovenstående konkluderes det, at de kvantitative restriktioner, der
       gælder for importen af det pågældende fodtøj med oprindelse i Den Kinesiske
       Folkerepublik, ikke har haft en sådan indvirkning på importudviklingen, at det
       berettiger en generel nyvurdering af den konklusion, at det i den foreliggende sag
       er påkrævet at indføre antidumpingforanstaltninger. Men som det forklares
       nedenfor, anses det for rimeligt, at der ved afgørelsen af, hvilken form for
       foranstaltninger, der skal indføres, tages hensyn til ovenfor beskrevne udvikling.
2.     Skadestærskel
       (a) Metode
( 144) I overensstemmelse med artikel 9, stk. 4, i grundforordningen blev der foretaget
       en undersøgelse med henblik på at fastsætte den told, der vil være tilstrækkelig til
       at afhjælpe den skade, der er påført den pågældende erhvervsgren i Fællesskabet
       som følge af dumping.
       Det ansås følgelig for påkrævet, at eksportprisen for dumpingvarerne blev
       forhøjet til et ikke-skadevoldende niveau svarende til EF-erhvervsgrenens
       produktionsomkostninger plus en rimelig fortjeneste (i det følgende benævnt "den
       ikke-skadelige pris").
                                                73
 ---pagebreak---        Hvad angår produktionsomkostningerne ansås det for rimeligt som
       referencegrundlag at benytte de produktionsomkostninger, der påløb hos EF-
       producenterne i kontrolgruppen.
       En fortjenstmargen på 7% af omsætningen ansås i den forbindelse for at være et
       passende minimum under hensyntagen til behovet for langsigtede investeringer
       og især til den fortjeneste, som EF-erhvervsgrenen var i stand til at fastholde som
       et minimum i den fireårige undersøgelsesperiode (1991-1994) på bekostning af
       markedsandelen.
( 145) Som anført i betragtning 16 ansås det ved indledningen af undersøgelsen for
       hensigtsmæssigt at opdele den pågældende vare i kategorier og foretage
       prissammenligninger på grundlag af disse kategorier. Som nævnt i betragtning 84
       viste det sig i løbet af undersøgelsen, at der for så vidt angik de samarbejdsvillige
       producenter/eksportører kunne opnås en større sikkerhed i varesammenligningen
       ved at benytte en endnu mere detaljeret opdeling af varerne. Med henblik herpå
       udvalgtes de modeller, der eksporteredes i størst antal af de samarbejdsvillige
       kinesiske og indonesiske producenter/eksportører i stikprøven og af de
       samarbejdsvillige thailandske producenter/eksportører, hvorefter de inddeltes i 17
       familier af fodtøj.
                                                 74
 ---pagebreak---        Med henblik på at beregne skadestærsklen sammenlignedes cif-importprisen,
       fortoldet og leveret til kunden, med EF-producenternes ikke-skadelige pris i
       samme handelsled. I betragtning af den stærkt manglende samarbejdsvilje for alle
       tre landes vedkommende blev denne beregning foretaget for hver enkelt kategori
       og, alene for så vidt angår de samarbejdsvillige producenter/eksportører, for hver
       enkelt familie, for så vidt den større præcision indebar en fordel for dem som
       anerkendelse af deres samarbejdsvilje. Det skal bemærkes, at importpriserne blev
       justeret til fortoldet, leveret til kunden, ved anvendelse af den justeringsmetode,
       der benyttedes til fastlæggelse af underbud, jf. betragtning 85.
        (b) Den Kinesiske Folkerepublik
(146) Eftersom dumpingmargenen for Grosby (China) Limited var lavere end
        minimumsværdien (nemlig 1,3%) og derfor skulle indebære, at
        dumpingmargenen for dette selskab fastsættes til 0%, blev der ikke foretaget en
        beregning af skadestærsklen for Grosby (China) Limited.
( 147) For så vidt angår anden eksport fra Den Kinesiske Folkerepublik konstateredes
        der en skadestærskel på 46,0%, hvilket er lavere end den fastlagte
        dumpingmargen, og den bør derfor i overensstemmelse med artikel 9, stk. 4, i
        grundforordningen danne grundlag for den endelige antidumpingtold for al anden
        import med oprindelse i Den Kinesiske Folkerepublik.
                                                   75
 ---pagebreak---       (c) Indonesien
(148) For de samarbejdsvillige producenter/eksportører i stikprøven for Indonesien
      konstateredes der individuelle skadestærskler på mellem 0% og 99,5%, udtrykt i
      procent af cif-prisen, og med et gennemsnit gældende for de samarbejdsvillige
      producenter/eksportører, der ikke indgik i stikprøven, på 33,6%.
      For producenterne/eksportørerne i stikprøven var disse tærskler i alle tilfælde,
      undtagen to (P.T. Golden Adishoes og P.T. Indosepamas Anggun / P.T.
      Primashoes Ciptakreasi), højere end de respektive dumpingmargener. For alle de
      samarbejdsvillige producenter/eksportører i Indonesien bør den endelige
      antidumpingtold derfor i overensstemmelse med artikel 9, stk. 4, i
      grundforordningen fastsættes på grundlag af de fastsatte dumpingmargener, med
      undtagelse af:
              P.T. Golden Adishoes, hvis skadestærskel var lavere end
      dumpingmargenen, idet den konstateredes at være nul, og der bør derfor for dette
      selskab fastsættes en endelig antidumpingtold på 0%,
      og
              P.T. Indosepamas Anggun / P.T. Primashoes Ciptakreasi, hvis fælles
      skadestærskel (2,6%) var lavere end dumpingmargenen for dette selskab, og den
      bør derfor danne grundlag for fastsættelsen af den endelige antidumpingtold for
      begge producenter/eksportører, jf. i øvrigt betragtning 24.
                                               76
 ---pagebreak--- (149) Hvad angår den producent/eksportør, der er omhandlet i betragtning 31 (P.T.
       Kingherlindo), og for hvilken de foreliggende oplysninger måtte benyttes, var det
       opfattelsen, at der i den forbindelse måtte sondres mellem den samarbejdsvilje,
       omend mangelfuld, som den pågældende havde udvist, og den fuldstændige
       mangel på samarbejdsvilje hos de producenter i Indonesien, som hverken
       besvarede Kommissionens spørgeskema eller gav sig til kende på anden måde. Da
       en beregning på grundlag af samme metode, som den der anvendtes til
       dumpingberegningerne (jf. betragtning 40) imidlertid ville have resulteret i en
       skadestærskel for dette selskab på 26,9%, dvs. højere end for de ikke-
       samarbejdsvillige producenter/eksportører, ansås det for rimeligt at fastsætte
       skadestærsklen for P.T. Kingherlindo til samme sats som for de ikke-
       samarbejdsvillige producenter/eksportører, dvs. 20,3%, jf. nærmere i følgende
       betragtning.
( 150) Skadestærsklen for de ikke-samarbejdsviHige producenter/eksportører i
       Indonesien fastsattes til 20,3%, og den var derfor lavere end den
       restdumpingmargen, der var fastsat for dette land, nemlig 50%.
       Restdumpingmargenen for import med oprindelse i Indonesien bør derfor
       fastsættes på grundlag af denne skadestærskel.
       (c) Thailand
(151) De dumpingmargener, der fastsattes for de tre samarbejdsvillige thailandske
       producenter/eksportører (nemlig CK Shoes og PSR Footwear/Bangkok Rubber
       Company), var enten nul eller lavere end minimumsværdien, og der bør derfor for
       disse producenter/eksportører fastsættes en endelig antidumpingtold på 0%,
       hvorfor der ikke beregnedes skadestærskler for de pågældende
       producenter/eksportører.
                                                77
 ---pagebreak--- ( 152) For de ikke-samarbejdsvillige thailandske producenter/eksportører fastsattes
       skadestærsklen til 24,7%, dvs. lavere end den restdumpingmargen på 50%, der
       var fastsat for dette land. Restantidumpingtolden på import med oprindelse i
       Thailand bør følgelig fastsættes på grundlag af denne skadestærskel.
3.     Den endelige tolds form
(153) På grundlag af den analyse, der er omhandlet i betragtning 138 - 143, fremgik det,
       at indførelsen af kontingentet havde den ønskede virkning, nemlig begrænsning af
       importen af den pågældende vare med oprindelse i Den Kinesiske Folkerepublik
       og dermed den kumulerede import med oprindelse i de af undersøgelsen
       omfattede tre lande, men den havde ingen synlig indvirkning på priserne på de
       pågældende importerede varer, som derfor kan antages fortsat at have forvoldt
       skade. Denne virkning gør sig navnlig gældende, fordi importen er koncentreret
       på den laveste eller mellemste del af markedet.
( 154) Under disse omstændigheder ansås en værditold for at ville ramme forholdsvis
       dyrt fodtøj uforholdsmæssigt hårdt og have en mindre indvirkning på den laveste
       eller mellemste del af markedet. Omvendt vil en variabel told baseret på en
       mindstepris netop være rettet mod det prismæssige aspekt af den forvoldte skade,
       som ikke blev afhjulpet af kontingentet. Den endelige antidumpingtold bør
       følgelig indføres i form af en variabel told baseret på en mindstepris.
                                                 78
 ---pagebreak---       En sådan foranstaltning vil ganske sikkert tilskynde til prisforhøjelser for
      hovedparten af importen af de varer, der er koncentreret på den laveste eller
      mellemste del af markedet. Den forventede prisstigning vil således finde sted for
      de varer, der er mest berørt af dumpingimporten, medens den prismæssige
      virkning mindskes for den mindst skadevoldende import af mere sofistikeret
      fodtøj. Medens kontingentet øjensynligt har virket som et sikkerhedsnet mod en
      pludselig og potentiel skadelig stigning i importen af den pågældende vare, må en
      variabel told således anses for at være særlig egnet som et supplerende værn mod
      de skadelige priser på de importerede varer.
(155) Med hensyn til fastsættelsen af mindsteprisen blev der taget hensyn til følgende
      EF-erhvervsgrenen fandt, at virkningerne af de foreslåede foranstaltninger burde
      gøre det muligt at sikre, at den gennemsnitlige importpris, justeret til leveret
      importørens lager (i overensstemmelse med metoden i betragtning 85), bliver lig
      med den gennemsnitlige ikke-skadelige pris, der fastsattes med henblik på
      beregning af skadestærsklen for den pågældende vare, jf. nærmere i betragtning
      144 og 145, og som på grundlag af et vejet gennemsnit for de pågældende fire
      kategorier androg 9,6 ECU pr. par, frit leveret.
                                               79
 ---pagebreak--- (156) Hvad angår de importerede varer og prisfordelingen herfor blev der foretaget en
      mere detaljeret analyse af Eurostat-oplysningerne om både importerede mængder
      og gennemsnitspriser på baggrund af data vedrørende de individuelle
      eksporttransaktioner, som de samarbejdsvillige producenter/eksportører og
      importører havde indgivet. Det konstateredes på dette grundlag, al hvis
      mindsteprisen sættes til 5,7 ECU pr. par, beregnet cif, ville prisfordelingen for
      importen ændres med det resultat, at den forudselige gennemsnitlige importpris
      for varer med oprindelse i Den Kinesiske Folkerepublik ville andrage 7,5 ECU pr.
      par, beregnet cif, svarende til den ikke-skadelige pris på 9,6 ECU pr. par, frit
      leveret importørens lager.
      Både målt i mængde og i værdi fandt hovedparten af den samlede import, og en
      del af importen inden for hver kategori, sted til priser, der var lavere end den
      foreslåede mindstepris. Den prisstigning for denne overvejende del af importen,
      som følger af indførelsen af en sådan variabel told, forventes således at fa stærk
      indvirkning på den forventede gennemsnitlige importpris. Der blev i analysen
      taget behørigt hensyn til, at kontingenternes indvirkning på de importerede
      mængder, som omhandlet i betragtning 140, afspejledes på passende måde.
(157) De foreliggende oplysninger om varer med oprindelse i Indonesien og Thailand
      var for visse kategorier for sparsomme til, at de kunne anses for repræsentative
      for den samlede import fra disse lande. De generelle konklusioner, der er anført i
      foregående betragtning, kunne imidlertid bekræftes, for så vidt som en del af
      importen af de pågældende varer med oprindelse i disse lande faktisk i
      undersøgelsesperioden fandt sted til priser, der var lavere end mindsteprisen. Det
      kunne også bekræftes, at fastsættelse af mindsteprisen til 5,7 ECU pr. par for
      Indonesien og Thailand ville sikre, i overensstemmelse med konklusionerne i
      betragtning 150 og 152, at importen i gennemsnit ville finde sted til ikke-
      skadelige priser.
                                                80
 ---pagebreak--- (158) Hvad angår producenter/eksportører, for hvilke der skulle fastsættes individuelle
      toldsatser, bør den told, der skal være gældende, fastsættes til den sats, der er
      baseret på mindsteprisen, hvis en sådan told er lavere end den, der fastsættes på
      grundlag af den individuelle værditoldsats for de pågældende.
      For alle de producenter/eksportører, for hvilke der var fastsat en dumpingmargen
      på under 2%, dvs. lavere end minimumsværdien, skal der i overensstemmelse
      med artikel 9, stk. 3, i grundforordningen ikke fastsættes nogen told.
(159) Efter at der var givet underretning om de endelige undersøgelsesresultater,
      anfægtede nogle interesserede parter, som opponerede mod indførelsen af
      foranstaltninger, det rimelige i at indføre en told baseret på en enkelt mindstepris
      for alle fire kategorier fodtøj, og de gjorde gældende, at for at afspejle
      prisforskellene burde der i det mindste fastsættes to mindstepriser, nemlig én for
      kategorien af fodtøj med overdel af plast og en anden for de tre kategorier af
      fodtøj med overdel af læder. Omvendt har nogle parter med kendskab til
      ovennævnte påstand tidligere modsat sig enhver opsplitning med den
      begrundelse, at den ville resultere i en forhøjelse af mindsteprisen for fodtøj med
      overdel af læder.
                                                 81
 ---pagebreak--- (160) Det kan i den forbindelse ikke nægtes, at de gennemsnitlige importpriser for
       fodtøj med overdel af plast er lavere end priserne for fodtøj med overdel af læder.
       Det skal imidlertid understreges, at importen af begge typer også er spredt ud over
       et bredt spekter af priskategorier, som overlapper hinanden. Desuden er der tale
       om én og samme vare, og forbrugeren er ofte ikke i stand til at skelne plast fra
       læder. Det kan i den sammenhæng forventes, at foranstaltningerne vil have meget
       ringe indvirkning, om overhovedet nogen, på det sædvanlige prishierarki, der
       gælder for de pågældende fire fodtøjskategorier. En variabel told baseret på en
       enkelt mindstepris anses derfor for at være et hensigtsmæssigt og rimeligt middel
       til at opnå den forventede gennemsnitlige prisstigning for alle de pågældende
       kategorier af fodtøj.
(161) Repræsentanterne for den erhvervsgren i Fællesskabet, der havde indgivet klagen,
       gav udtryk for betænkeligheder ved, om en antidumpingtold baseret på en
       mindstepris ville kunne afhjælpe dumpingimportens skadelige virkninger, når der
       var tale om import spredt ud over et bredt spekter af priskategorier. De anmodede
       følgelig om, at der i stedet indførtes en værditold.
( 162) Rådet kan ikke tilslutte sig dette ræsonnement og bekræfter, at de forskellige
       forhold, der er redegjort for i betragtning 153 - 157, bør øve indflydelse på
       foranstaltningernes form, og der vil blive taget behørigt hensyn hertil ved
       fastsættelse af en variabel antidumpingtold baseret på en mindstepris. Sådanne
       foranstaltninger vil således ikke føre til en automatisk opkrævning af told, men
       skulle ikke desto mindre for import af de pågældende varer med oprindelse i
       omhandlede tre lande resultere i gennemsnitlige prisforhøjelser, som er i
       overensstemmelse med konklusionerne om beregningerne af skadestærskler.
                                                 82
 ---pagebreak--- ( 163) Den endelige antidumpingtold bør derfor beregnes således:
a)     Den Kinesiske Folkerepublik: For alle producenter/eksportører med undtagelse af
       Crosby (China) Limited, for hvilken der fastsattes en dumpingmargen, der var
       lavere end minimumsværdien, bør tolden være lig med forskellen mellem
       mindsteprisen på 5,7 ECU pr. par, og nettoprisen pr. par, frit Fællesskabets
       grænse, ufortoldet.
b)     Indonesien: For alle producenter/eksportører med undtagelse af P.T. Golden
       Adishoes, hvis eksport fandt sted til priser, der var højere end skadestærsklen, bør
       tolden være lig med forskellen mellem mindsteprisen på 5,7 ECU pr. par, og
       nettoprisen pr. par, frit Fællesskabets grænse, ufortoldet.
       For nedenstående samarbejdsvillige indonesiske producenter/eksportører bør
       tolden fastsættes til det højeste af følgende: nedenfor anførte satser eller
       forskellen mellem mindsteprisen på 5,7 ECU pr. par, og nettoprisen pr. par, frit
       Fællesskabets grænse, ufortoldet:
       P.T. Emperor Footwear                    2,0%
       P.T. Indosepamas Anggun                  2,6%
       P.T. Primashoes Ciptakreasi              2,6%
       P.T. Dragon                              5,9%
       P.T. Fortune Mate                        14,9%
       P.T. Bosaeng Jaya                        12,3%
       P.T. Karet Murni Jelita                  12,3%
       P.T. Koryo International                 12,3%
       P.T. Lintas Adhikrida                    12,3%
       P.T. Universal Wisesa                    12,3%
       P.T. Volmacarol                          12,3%
       P.T. Kingherlindo                        20,3%
                                                  83
 ---pagebreak--- c)    Thailand: For alle producenter/eksportører med undtagelse af Bangkok Rubber,
      CK Shoes og PSR Footwear, for hvilke dumpingmargenen var nul eller lavere
      end minimumsværdien, bør tolden være lig med forskellen mellem mindsteprisen
      på 5,7 ECU pr. par, og nettoprisen pr. par, frit Fællesskabets grænse, ufortoldet.
                         I. NYE EKSPORTERENDE PRODUCENTER
(164) I henhold til artikel 11, stk. 4, i grundforordningen kan der i forbindelse med den
      foreliggende procedure ikke for Indonesiens vedkommende indledes en fornyet
       undersøgelse vedrørende nye eksportører med henblik på at fastsætte individuelle
      dumpingmargener, fordi der i den oprindelige undersøgelse anvendtes stikprøver.
      For imidlertid at sikre, at eventuelle nye eksportører far samme behandling som
      de producenter/eksportører, der medvirkede i den foreliggende undersøgelse, men
      som ikke indgik i stikprøven, bør det foreskrives, at den vejede gennemsnitlige
      værditold (12,3%), der som et alternativ til den variable told finder anvendelse på
      sidstnævnte producenter/eksportører, også anvendes for alle nye eksporterende
      producenter, som ellers ville være berettiget til en fornyet undersøgelse i henhold
      til artikel 11, stk. 4 -
UDSTEDT FØLGENDE FORORDNING:
                                           Artikel I
1.   Der indføres en endelig antidumpingtold på importen af fodtøj , som henhører
     under KN-kode ex 6402 99 98 (Taric-kode: 6402 99 98*90), ex 6403 99 93
     (Taric-kode: 6403 99 93 * 90), ex 6403 99 96 (Taric-kode: 6403 99 96 * 90) og ex
     6403 99 98 (Taric-kode: 6403 99 98 * 90), og som har oprindelse i Den Kinesiske
     Folkerepublik, Indonesien og Thailand, dog med undtagelse af det fodtøj, der er
     beskrevet i stk. 3.
                                                  84
 ---pagebreak--- 2.    Den endelige antidumpingtold fastsættes til:
                                                                                  Taric-
   Land           Varer fremstillet af       Variabel told eller værditold    tillægskode
 Den         Alle                           forskellen mellem                      8900
 Kinesiske   producenter/eksportører        mindsteprisen på 5,7 ECU pr.
 Folkere-                                   par, og nettoprisen pr. par, frit
 publik                                     Fællesskabets grænse,
                                            ufortoldet
             med undtagelse af:
             Grosby (China) Limited                        0%                     8759
 Indonesien Alle                            forskellen mellem                     8900
             producenter/eksportører        mindsteprisen på 5,7 ECU pr.
                                            par, og nettoprisen pr. par, frit
                                            Fællesskabets grænse,
                                            ufortoldet
             med undtagelse af:
             P.T. Golden Adishoes                          0%                      8759
             os følgende                    nedenstående satser eller
             producenter/eksportører:       forskellen mellem
                                            mindsteprisen på 5,7 ECU pr.
                                            par, og nettoprisen pr. par, frit
                                            Fællesskabets grænse,
                                            ufortoldet, hvad der måtte være
                                            lavest:
              P.T. Emperor Footwear                       2,0%                     8760
              P.T. Indosepamas Anggun                     2,6%                     8761
              P.T. Primashoes Ciptakreasi                 2,6%                     8761
              P.T. Dragon                                 5,9%                     8763
              P.T. Fortune Mate                           14,9%                    8764
              P.T. Bosaeng Jaya                           12,3%                    8765
              P.T. Karet Mumi Jelita                      12,3%                    8765
              P.T. Koryo International                    12,3%                    8765
              P.T. Lintas Adhikrida                       12,3%                    8765
              P.T. Universal Wisesa                       12,3%                    8765
              P.T. Volmacarol                             12,3%                    8765
              P.T. Kingherlindo                          20,3%                     8762
 Thailand     Alle                          forskellen mellem                     8900
            , producenter/eksportører       mindsteprisen på 5,7 ECU pr.
                                            par, og nettoprisen pr. par, frit
                                            Fællesskabets grænse,
                                            ufortoldet
             med undtagelse af:
              Bangkok Rubber                               0%                      8766
              CK Shoes                                     0%                      8766
              PSR Footwear                                 0%                      8766
                                              85
 ---pagebreak--- Tolden finder ikke anvendelse på fodtøj til sportsbrug, med en støbt, men ikke
sprøjtestøbt, sål i et eller flere lag, fremstillet af syntetiske materialer, som er
specielt beregnet til af afbøde stød fra vertikale eller laterale bevægelser, og med
tekniske kendetegn som f.eks. hermetiske puder indeholdende luft eller væske,
mekaniske stødabsorberende eller -neutraliserende dele eller materialer, såsom
polymerer med lav massefylde (Taric-kode: 6402 99 98 * 11 og 6402 99 98 * 19,
6403 99 93 * 11 og 6403 99 93 * 19, 6403 99 96 * 11 og 6403 99 96 * 19 og
6403 99 98 * 11 og 6403 99 98 * 19).
  Fremlægger en indonesisk part tilstrækkelig dokumentation for Kommissionen
  for, at han ikke i undersøgelsesperioden eksporterede de varer, der er beskrevet i
  stk. 1, til Fællesskabet, at han ikke er forretningsmæssigt forbundet med nogen
  eksportør eller producent, der er omfattet af de foranstaltninger, som er indført
  ved denne forordning, og at han har eksporteret de pågældende varer til
  Fællesskabet efter afslutningen af undersøgelsesperioden eller har indgået en
  uigenkaldelig kontraktlig forpligtelse til at eksportere betydelige mængder til
  Fællesskabet, kan Rådet med simpelt flertal på forslag fra Kommissionen, efter
  høring af Det Rådgivende Udvalg, ændre stk. 2, ved som et alternativ til den
  variable told at pålægge den pågældende part den værditold, der finder
  anvendelse på de samarbejdsvillige eksporterende producenter, som ikke indgår i
  stikprøven, dvs. 12,3%.
                                              86
 ---pagebreak--- 5.     Medmindre andet er fastsat, finder gældende bestemmelser for told og anden
       toldmæssig praksis anvendelse.
                                        Artikel 2
Denne forordning træder i kraft dagen efter offentliggørelsen i De Europæiske
Fællesskabers Tidende.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den
                                                     På Rådets vegne
                                                     Formand
                                                87
 ---pagebreak---  ---pagebreak---                                                                     ISSN 0254-1459
                                               KOM(98) 59 endelig udg.
                                   DOKUMENTER
DA                                                                  02 11 10
                                   Katalognummer : CB-CO-98-062-DA-C
                                                               ISBN 92-78-30830-7
Kontoret for De Europæiske Fællesskabers Officielle Publikationer
L-2985 Luxembourg
                                         £T